ועדת הכלכלה, כנסת 19, פרוטוקול מספר 89, 2013-10-15 11:00

אבישי ברוורמן: רבותי, ברשות מרנן ורבנן, רבותי וגבירותי וחבר הכנסת פייגלין, שסוף-כל-סוף מכבד אותי אחרי שאני כל פעם נוזף בו שהוא לא מופיע לוועדה.

אבישי ברוורמן: אדוני המנכ"ל, קודם כל אני רוצה להעיר שאנחנו נסיים את הדיונים כאן ב-12:45 כי בשעה 13:30 אני מקיים פה דיון על המצב בחברת החשמל ולכן אני מודיע לכולם שנסיים את הדיון ב-12:45.

אבישי ברוורמן: כמובן שהדיונים האלה ימשיכו עד שאנחנו נמצה את החוק.

<לאה ורון: המנכ"ל כבר ביקש לקבוע מועדים נוספים לדיון בהצעת החוק.

אבישי ברוורמן: אני מודה לך.

אבישי ברוורמן: אני חוזר, עורכת הדין זוכוביצקי, לסעיף 2 בו הייתה לנו שאלה לגבי ההגדרות.

אבישי ברוורמן: את רוצה להוביל משם בבקשה?

<שרית זוכוביצקי-אור: בדיון הקודם הפסקנו בהגדרת "ייצור רכב או מוצר תעבורה", הקראתי מספר הגדרות, אבל אפשר לחזור על ההקראה.

<שרית זוכוביצקי-אור: נתבקשנו לבחון את הגדרת ייצור רכב או מוצר תעבורה.

<שרית זוכוביצקי-אור: כדי להזכיר את מה שהיה בדיון האחרון: היה רושם כאילו יש בלבול בין ייצור רכב לבין תיקון רכב.

<שרית זוכוביצקי-אור: היה מצב שבו יכול היה להיות שחלק מהדברים שקשורים בתיקון הרכב כמו הרכבת מנוע, יכולים להפוך לייצור – זאת לא הייתה הכוונה, ולכן נתבקשנו לעשות שעורי בית.

אבישי ברוורמן: אם הייתה לי בעיה בישיבה הקודמת, פניתי למר פרידמן שעזר לנו יפה.

<שרית זוכוביצקי-אור: אני אקרא את ההגדרה שכוללת את התיקון.

<שרית זוכוביצקי-אור: המטרה שלה הייתה להבחין בין פעולות התיקון של הרכב לבין פעולות הייצור – חלק מפעולות הייצור, כמובן, הן התקנה והרכבה ברכב.

<שרית זוכוביצקי-אור: אלו חלק מהפעולות שמבוצעות במוסך.

<שרית זוכוביצקי-אור: הפתרון שמצאנו הוא הסיפא של ההגדה והיא: "הכול במסגרת תהליך הייצור", להבדיל מתהליך התיקון של הרכב שהוא עיסוק מוסדר אחר.

<שרית זוכוביצקי-אור: אני אקרא את ההגדרה המתוקנת: "ייצור רכב או מוצר תעבורה" – לרבות התקנה, הרכבה או חידוש של רכב או של מוצר תעבורה, לפי העניין, והרכבתו מחלקים או מערכת חלקים, ביצוע שינוי בטיב, באיכות או בצורה של רכב או של מוצר תעבורה והכול במסגרת תהליך הייצור;".

<איתי עצמון: ההגדרה הזאת תוקנה בהתייעצות איתי.

<איתי עצמון: בדקנו בחקיקה הגדרות של ייצור, ובהרבה דברי חקיקה מופיעה הגדרה מרבה.

<איתי עצמון: כלומר, מכיוון שהמילה "ייצור" ברורה בעברית – המילה היא לרבות.

<איתי עצמון: אז מונים בעצם פעולות נוספות שקורות בגדר ייצור.

<איתי עצמון: בסוף ההגדרה הבהרנו שהכול במסגרת תהליך ייצור: אם אני מתקין משהו ברכב, ואני לא עושה את במסגרת תהליך ייצור, אז אני לא בא בגדר ההגדרה.

אבישי ברוורמן: אני מודה לך.

אבישי ברוורמן: עורך הדין פרידמן, אני רואה שזה מקובל גם עליך.

אבישי ברוורמן: יש למישהו הערה בנושא הזה?

<יוסי סקורניק: הובהר לי שזה מדבר רק על ייצור מקומי ולא על ייצור בחו"ל.

אבישי ברוורמן: עורכת הדין זוכוביצקי?

<שרית זוכוביצקי-אור: יש סמכות טריטוריאלית – הדין חל בארץ.

אבישי ברוורמן: אני לא רוצה לדבר עם מר פייגלין על יהודה ושומרון אבל עוד לא השתלטנו גם על ארצות הברית ועל מקומות אחרים.

<יערה למברגר: צריך להגיד את זה במפורש: ההפך הוא הנכון – אם היינו רוצים - - -

אבישי ברוורמן: יש תאבון גדול לחברה אצלנו.

<שרית זוכוביצקי-אור: לבקשת האיגוד, זה חל ייצור בארץ.

אבישי ברוורמן: תודה רבה, הערתך התקבלה.

אבישי ברוורמן: אם כך, איתי, אני יכול להצביע על הסעיף הזה?

<איתי עצמון: על ההגדרה.

אבישי ברוורמן: נצביע על הגדרת "ייצור רכב או מוצר תעבורה", מי בעד?

אבישי ברוורמן: בעד – פה אחד

אבישי ברוורמן: אושר פה אחד.

אבישי ברוורמן: עורכת הדין זוכוביצקי, נא להמשיך.

<שרית זוכוביצקי-אור: אני אקריא גם את הגדרת "יצרן רכב במדינת חוץ" – נשמעו הערות גם לגבי ההגדרה הזאת.

<שרית זוכוביצקי-אור: אני אקריא ואסביר את השינוי: "יצרן רכב במדינת חוץ" – כל אחד מאלה: (1) יצרן שתכנן וייצר רכב מחוץ לישראל, בין בעצמו ובין בשיתוף עם יצרנים אחרים (להלן – יצרן מתכנן); (2) אדם שהיצרן המתכנן כאמור הסמיכו בכתב לתקופה שלא תפחת משלוש שנים לפעול מטעמו ולמכור רכב מתוצרתו בישראל ובלבד שמסמכי התקינה רשומים על שמו (להלן – יצרן מוסמך); השר רשאי לקבוע תקופה ארוכה מהתקופה כאמור;".

מיכל רוזין: מה עשיתם כדי לתקן את העניין של מסמכי התקינה ומי רשום על מסמכי התקינה.

<שרית זוכוביצקי-אור: אני אסביר באופן כללי את המצב המשפטי ואחרי זה יהיו הבהרות מקצועיות לעניין מסמכי התקינה על-ידי המהנדסים.

<שרית זוכוביצקי-אור: "יצרן רכב במדינת חוץ" היא הגדרה שנועדה להגדיר את היבואן דווקא.

<שרית זוכוביצקי-אור: במסגרת החוק הזה ישנם שלושה סוגים של יבואנים מסחריים, להבדיל מהיבואנים האישיים.

<שרית זוכוביצקי-אור: יש את היבואן הישיר – הוא היבואן שקשור בהסכם עם היצרן; יש את היבואן העקיף – הוא היבואן שקשור לסוכן מורשה.

<שרית זוכוביצקי-אור: הסוכן המורשה הוא גוף בחוץ לארץ, הוא לא היצרן אלא הוא חולייה שנייה בשרשרת; ויש את היבואן הזעיר שקשור עם כל גורם לייבוא רכב לישראל.

מיכל רוזין: לגבי היבואן העקיף, הבנו בדיון הקודם שלא קיים דבר כזה כרגע.

<אבנר פלור: יש יבואן עקיף אחד בישראל.

<שרית זוכוביצקי-אור: הסוגיה הזאת לגבי היבואנים העקיפים תהיה רלוונטית כשנגיע להגדרה של סוכן מורשה ואז אולי אפשר לחשוב מיהו הסוכן המורשה, מיהו הגוף בחוץ לארץ והאם זה מאפשר ייבוא ממנו כדי לאפשר פעילות גם של יבואנים עקיפים.

<שרית זוכוביצקי-אור: הגדרת מייצר היא הגדרה רחבה לייצרן.

<שרית זוכוביצקי-אור: היא הגדרה דומה למצב המשפטי שקיים היום לפיו היצרן הוא לא רק היצרן הקלסי שמתכנן ומייצר, אנחנו יודעים שהיצרן מסמיך גופים אחרים לפעול בשמו וגם הם ייצרן מבחינתנו.

<שרית זוכוביצקי-אור: בחנו את השאלה שעלתה ורצינו להבהיר: החלוקה נעשתה לצרכי הבהרה – יש לה עוד צורך שאני אסביר – שיש לנו שתי אלטרנטיבות ליצרן עצמו, זאת אומרת התקשרות עם יצרן מתכנן או יצרן מוסמך.

אבישי ברוורמן: כדי לסבר את האוזן תני לנו דוגמה.

<אבנר פלור: עשינו שעורי בית, אדוני היושב-ראש, והבאתי דוגמאות.

<אבנר פלור: לדוגמה, ביפן נמצא מפעל האם של חברת סוזוקי בו מתוכנן ומיוצר הרכב.

<אבנר פלור: היה מקרה ספציפי שעלה גם בדיון הקודם: הרכב יוצר בהונגריה וגם היצרן מוגדר בהונגריה וגם ההרכבה מבוצעת בהונגריה כשמפעל האם נמצא ביפן.

<אבנר פלור: מבחינתנו, המסמך שמגדיר לנו את כל המעטפת הכוללת של הרכב: התקינה, ההיבט של ה-Recall, ההיבט של שירותי התחזוקה – זה אותו מסמך דרישות, אותו מסמך הומולוגציה, מסמך WVTM, מסמך התקינה שנותן לנו את כל המעטפת.

אבישי ברוורמן: המסמך הזה הוא אליבא דסוזוקי ביפן?

<אבנר פלור: במקרה הזה בהונגריה.

אבישי ברוורמן: זאת אומרת שהונגריה תקפה כיפן?

<אבנר פלור: נכון.

מיכל רוזין: זאת אומרת, אם סקודה שמיוצרת בצ'כיה אבל הבעלים היום הם מגרמניה, יהיה רשום: סקודה, צ'כיה?

<אבנר פלור: תלוי איפה מפעל הייצור שלו.

<אבנר פלור: אדוני היושב-ראש, אנחנו גם בדקנו שלא יהיה חסם בייבוא ובדקנו את כל החלופות ואת כל האופציות – ההגדרה שקיימת היום לא מהווה חסם.

אבישי ברוורמן: תודה אבנר על ההבהרה.

משה זלמן פייגלין: אני יכול לשאול שאלת תם?

משה זלמן פייגלין: שאלת הבהרה.

אבישי ברוורמן: בדרך כלל, חבר הכנסת פייגלין, כשאתה שואל שאלה - - -

משה זלמן פייגלין: היא לא כל-כך תמימה.

משה זלמן פייגלין: בשביל מה צריך את כל זה?

<יערה למברגר: למה נתנו שמות: יצרן מתכנן, יצרן מוסמך?

<יערה למברגר: הלכנו פה על הגדרה רחבה – זה חוק שיש בו הרבה חלקים והרבה סעיפים.

<יערה למברגר: הלכנו על הגדרת ייצרן במדינת חוץ - - -

אבישי ברוורמן: תקשיבי לשאלה.

אבישי ברוורמן: חבר הכנסת פייגלין, תנסח את השאלה בבהירות כדי שהיא תענה לך בדיוק על מה ששאלת.

משה זלמן פייגלין: יש בעיה של תקינה: אנחנו רוצים לדעת שמסתובבים בארץ רכבים בטיחותיים, אז אנחנו יכולים להחליט שאם גורם מורשה בכל מקום בעולם נתן את הגושפנקא שלו אז הרכב בסדר.

משה זלמן פייגלין: מה אכפת לי אם הוא סוזוקי או אחר?

משה זלמן פייגלין: הוא צריך לבוא עם תעודה, זה הכול.

אבישי ברוורמן: אבנר, אתה מבין את השאלה?

אבישי ברוורמן: לא גמרי.

משה זלמן פייגלין: אם בניתי בעצמי כאן

משה זלמן פייגלין: בארץ אז אני צריך ללכת למכון התקנים כדי לקבל אישור שהוא לא יהרוג אנשים בכבישים.

דוד צור: מישהו אחר יביא את זה וייקח על עצמו אחריות שהרכב באמת עומד בתקינה.

משה זלמן פייגלין: למשרד התחבורה צריכה להיות רשימה של מי שמורשה לתת תקינה בכל העולם וזהו זה.

<אבנר פלור: מי שקובע מי ייתן תעודה, מה סוג התיעוד – הכול מופיע במסגרת אותה תעודה של WVTA שנקראת התעודה הכוללת של הרכב במסגרת האיחוד האירופאי.

<אבנר פלור: משרד התחבורה לא יכול להחליט עבור סקודה אם לבדוק את הרכב באיטליה או בגרמניה.

<אבנר פלור: ישנו גוף אירופאי במסגרת הקהילה האירופאית שקובע מה יהיו סוגי הבדיקות, מי יכול לאשר, מיהו הגוף שמאשר וכדומה.

<אבנר פלור: אין המצאות ישראליות ייחודיות.

משה זלמן פייגלין: אז מה זה כל הסיפור הזה?

משה זלמן פייגלין: מה אכפת לי מאיפה בא הרכב אם הוא בא עם אישור?

אבישי ברוורמן: אבנר, אחת הבעיות היא שמרוב עצים לא רואים את היער.

משה זלמן פייגלין: יש פה הרבה עצים.

אבישי ברוורמן: השאלה היא: מה המשמעות?

אבישי ברוורמן: יש פה המון עצים, יש פה גם הרבה דפים שחוטבים עצים עבורם – הוא שואל אותך מה המשמעות הפרקטית של כל הדברים האלה, מדוע אתה צריך את זה?

אבישי ברוורמן: תסביר לו.

<אבנר פלור: זה שאני מקבל את התיעוד משמעותו היא שמישהו אחראי על המעטפת של הרכב לאורך שנות תפעולו, גם בהיבט של התקינה, שהרכב עומד בתקינה המתקדמת גם בהיבט הבטיחותי וגם בהיבט הסביבתי.

<אבנר פלור: מישהו צריך לתת לי מעטפת לאורך שנות תפעולו של הרכב, אם יהיה Recall, קריאה בטיחותית, מי ייתן לי אחריות?

<אבנר פלור: איך יהיה התהליך?

משה זלמן פייגלין: אז הוא לא יעבור טסט.

<אבנר פלור: זה לא קשור לטסט.

אבישי ברוורמן: עורך הדין שניידר, לפני שאקרא לעורך הדין פרידמן להסביר, יש לך הסבר לשאלה הזו?

<אהוד שניידר: אני חושב שחבר הכנסת פייגלין צודק בשאלה שלו.

<אהוד שניידר: צריך לעשות את האבחנה בין יצרן הרכב לבין מי שנותן את אישור התקינה – אלו שני גופים נפרדים לחלוטין.

<אהוד שניידר: המעבדה בחו"ל, המעבדות האירופאיות, נותנות את אישור התקינה לכל יצרני הרכב שמבקשים מהם.

<אהוד שניידר: יש יצרני רכב, כמו שאמרנו, שיש להם חברת אם, כמו בדוגמה של סוזוקי – הם מייצרים דגמים מסוימים בהודו ודגמים מסוימים בחברות בנות בהונגריה.

<אהוד שניידר: אותם מפעלי ייצור בהונגריה ובהודו וגם מפעל הייצור ביפן שולחים את הרכב לעשות תקינה במעבדות התקינה באירופה.

<אהוד שניידר: כשניתן האישור של התקינה, המעבדה מאשרת שהרכב שנשלח אליה הוא זה שעמד באישור התקינה.

<אהוד שניידר: זה בכלל לא מעניין מאיפה הוא בא.

<אהוד שניידר: המעבדה עצמה לא נותנת את האחריות לרכב והיא לא נותנת את התחייבות לשום דבר – הדבר היחיד שהיא נותנת זה אישור שהרכב עמד בתקינה.

<אהוד שניידר: נשאל משרד התחבורה מה הרלוונטיות?

<אהוד שניידר: בסעיף 35 להצעת החוק, למשל, הרלוונטיות היא ביישום של זה בהגדרת החוק – ההגדרה עצמה, אם לא נעשה בה שימו בהצעת החוק, היא לא רלוונטית.

<אהוד שניידר: נעשה שימוש בסעיף 35: כדי שיבואן רכב ישיר יוכל לקבל רישיון להיות יבואן רכב ישיר הוא צריך להציג הסכם עם יצרן הרכב.

<אהוד שניידר: כאן נכנסת השאלה מיהו אותו יצרן רכב, האם יצרן רכב הוא יצרן מתכנן או גם אותו אדם שהיצרן המתכנן הסמיכו, ואז מסמכי ההתקנה צריכים להיות על שמו.

אבישי ברוורמן: אבל זה בדיוק מה שאבנר הסביר, ולכן ברגע שההונגרים שולחים את כל המסמכים האלה, מי שיושב בארץ מרגיש שקט.

אבישי ברוורמן: נכון?

<אהוד שניידר: לא, לא.

משה זלמן פייגלין: עד עכשיו הבנתי שכל זה נועד להבטיח מתן שירותים לרכב אחרי שהוא נכנס לארץ.

אבישי ברוורמן: נכון.

משה זלמן פייגלין: גם על כך יש לי שאלות.

משה זלמן פייגלין: אם מישהו רוכש רכב והוא מספיק טמבל לבדוק שיש מי שיטפל ברכב הזה אחר כך, אז שיאכל אותה – למה צריך חוק?

מיכל רוזין: אנחנו נאכל אותה.

מיכל רוזין: מה זה "הוא יאכל אותה"?

אבישי ברוורמן: אני אגיד לך מה מפריע לי בטיעון שלך: ציבור הוא לעיתים צי בור, Fleet of ignorance.

משה זלמן פייגלין: עוילם גוילם, כמו שאומרים ביידיש.

אבישי ברוורמן: יש הרבה אנשים בארץ ובעולם ורוצים לעשות הרבה כסף – יש פה הרבה אנשים יצירתיים, נשים וגברים – מנפיקים תרופה נהדרת שמי שלוקח אותה, אחרי שלושה חודשים, מוריד 25 ק"ג במשקל.

אבישי ברוורמן: מיליונים קונים אותה וקוראים עליה אבל בתוך זה כתוב שגם יש אולי משהו, אבל הציבור לא יודע.

אבישי ברוורמן: פתאום מתברר שלאנשים יש סרטן ובעיות אחרות.

אבישי ברוורמן: זה שעשה את הכסף כבר ברח.

אבישי ברוורמן: הציבור לא מבין ברוב הדברים ולכן הוא צריך גם הגנה באמצעות בקרת איכות.

אבישי ברוורמן: אני לא מצפה מהציבור שיבין את תזה.

משה זלמן פייגלין: למה שלא נעשה את זה בייבוא נעליים גם?

משה זלמן פייגלין: ערמות של חוקים – מי מסוגל לתקן את הנעליים, מי לא מסוגל לתקן את הנעליים.

<אבנר פלור: הנעליים לא בטיחותיות.

אבישי ברוורמן: ועדיין, ברכב הסכנות יותר גדולות למרות שבגיל מבוגר הבעיה האורתופדית היא בעיה קשה.

אבישי ברוורמן: מר שניידר נא לגמור כי אני רואה שאנחנו לא מצליחים לספק את מר פייגלין שחשבתי שההתקדמות של הממשלה נגד רצוני לסיפוח הגדה ולמדינה דו-לאומית תספק אותו, אבל זה לא מספק אותו.

מיכל רוזין: אני חושבת שגם בשוק חופשי צריך פיקוח.

משה זלמן פייגלין: כמובן.

מיכל רוזין: אתה לא מבין מאיפה הוא בא ולאן – אני מבינה אותו ככה.

אבישי ברוורמן: תאמיני לי, את מר פייגלין אני מבין כבר הרבה זמן.

<אהוד שניידר: לשאלה מי יעמוד מאחורי הרכב שנמכר בישראל יש תשובה בסעיף 35 להצעת החוק וזה בכל מקרה לא אותה מעבדה ואין שום צורך לציין את שם המעבדה.

<אהוד שניידר: מי שעומד מאחורי הרכב הוא יצרן הרכב שלפי סעיף 35 נדרש לתת למשרד התחבורה ולייבואן הרכב התחייבות לתת אחריות לכלי הרכב, לספק מוצרי תעבורה לכלי הרכב ולפרסם הודעות בטיחות Recall.

<אהוד שניידר: מסמכי התקינה לא רלוונטיים לצורך העניין הזה, זאת מעבדה עצמאית, ולכן צריך להשמיט, אדוני, את האבחנה הזאת מהצעת החוק.

<אהוד שניידר: להשמיט את ההפניה למסמכי התקינה כי הם לא רלוונטיים לצורך העניין הזה.

<אהוד שניידר: ברור שרכב צריך שתהיה לו תקינה, זה מוסדר במקום אחר, הוא חייב שתהיה לו תקינה, אבל ההתקשרות - - -

מיכל רוזין: למה זה מפריע לכם שזה בחוק?

אבישי ברוורמן: רק תזכיר לנוכחים שלא שמעו אותך בעבר – את מי אתה מייצג?

<אהוד שניידר: את איגוד יבואני הרכב.

<אהוד שניידר: זה מפריע לנו שזה בהצעת החוק מפני שהמצב שנוצר.

<אהוד שניידר: אם ניקח את הדוגמה של סוזוקי: בעוד שלסוזוקי היה הסכם עם חברת האם אבל חלק מהדגמים היא ייבאה מהמפעלים בהודו ובהונגריה, נוצר מצב שבו משרד התחבורה עצר את הייבוא של אותם דגמים מהודו והונגריה ואמר:

<אהוד שניידר: לכם אין הסכם עם הודו והונגריה – הם לצורך העניין יצרן הרכב – עכשיו אתם תביאו לי הסכם עם היצרן ההונגרי ועם היצרן ההודי.

<אהוד שניידר: אמרנו: יש לנו הסכם עם חברת האם.

<אהוד שניידר: אמרו: לא, זה לא מספיק, כי מסמכי התקינה של היצרן הזה הם על הודו והונגריה.

<אהוד שניידר: נוצר מצב שבמקום שיהיה לנו הסכם יחיד עם חברת האם, שמבחינת משרד התחבורה אמור להיות מספק כי חברת האם היא זו שמתחייבת - - -

אבישי ברוורמן: תקצר.

אבישי ברוורמן: אתה רוצה להגיד שאתה רוצה רק את טוקיו סוזוקי וזהו זה – לא הונגרים, לא הודים.

<אהוד שניידר: כן.

<אהוד שניידר: אני לא רוצה לפצל.

<אהוד שניידר: זה עולה בקנה אחד עם המטרה שיהיה יצרן אחד שעומד מאחורי הרכב כי סוזוקי יפן לא אמרה - - -

מיכל רוזין: למה זה סותר את הכתוב: "להלן – יצרן מוסמך"?

מיכל רוזין: היצרן המוסמך זה לא המתכנן.

מיכל רוזין: אז זה או המתכנן או המוסמך מטעמו.

<אהוד שניידר: יצרן מוסמך זה בסדר.

<אהוד שניידר: המילים "שמסמכי התקינה רשומים על שמו" הם מה שמפריע.

מיכל רוזין: אני לא מצליחה להבין למה.

<אהוד שניידר: לצערי, אני שבע ניסיון בנושא הזה - - -

אבישי ברוורמן: חבר הכנסת פייגלין, הצבעה על השטחים עוד פעם?

אבישי ברוורמן: נו, אתה רואה?

אבישי ברוורמן: אומר, זורק פצצה והולך – כל הזמן ככה: משגע את הליכוד, משגע את יושב-ראש ועדת הכלכלה.

אבישי ברוורמן: אני חוזר על זה בפעם ה-37 כמו קאטו הזקן: עד שבכנסת ישראל לא יחוקקו שחבר כנסת צריך לשבת אך ורק בוועדה אחד, יורידו את מספר הוועדות לשש ולא עוד עשרים ועדות לכל קשקוש כי חבר כנסת צריך לקבל כיבוד - - -

מיכל רוזין: אפשר להגדיל את מספר חברי הכנסת – זה לא תורה מסיני 120 חברים.

אבישי ברוורמן: גם.

אבישי ברוורמן: ולהוריד את הוועדות ושיישבו כל אחד בוועדה שלו.

אבישי ברוורמן: כל אחד בא והולך – זאת בעיית המשילות, לא השניים-שלושה אחוז שיאיר לפיד מדבר כל הלילה עליהם.

דוד צור: החוק הנורווגי.

אבישי ברוורמן: כן, החוק הנורווגי.

<אהוד שניידר: אני רוצה להשיב לחברת הכנסת רוזין.

<אהוד שניידר: מה שיקרה זה שאם מסמכי התקינה יהיו על-ידי אותו גוף נוסף ששייך ליצרן המתכנן, יגידו לנו, כמו שאמרו לנו בעבר, מאחר שמסמכי בתקינה הם לא על שם היצרן המתכנן אלא על שם חברת הבת בהונגריה, תראו חוזה עם חברת הבת בהונגריה.

מיכל רוזין: אבל זה פותר את הבעיה.

<אהוד שניידר: זה לא פותר.

אבישי ברוורמן: עורך הדין שניידר, אמרת את דבריך.

אבישי ברוורמן: עורכת הדין למברגר ששמעה אותך בקשב רב ובמתינות תסביר לנו איפה טעית.

<יערה למברגר: זה לא פותר וזה לא לא-פותר – זאת הגדרה.

<יערה למברגר: התשובה תהיה כמו שאתה בעצמך אמרת, בסעיף המהותי, וכמו שחברי אמר לי, קצת קשה לנו לדון בדברים האלה בסעיף ההגדרות ולכן, לדעתי, צריך לדון בהם בסעיף המהותי.

אבישי ברוורמן: דברי על המהות.

<יערה למברגר: הסעיף שאנחנו מדברים עליו עכשיו לא סוגר ולא דורש הסכם אלא הוא נותן שתי חלופות, כמו שחברת הכנסת רוזין אמרה.

<יערה למברגר: חלופה אחת: סוזוקי-יפן, היצרן המתכנן; חלופה שנייה: המפעל בהונגריה, המפעל בהודו.

<יערה למברגר: ראיתי גם דוגמה: המפעל בהונגריה רשום במסמכי התקינה.

<יערה למברגר: אני בטוחה שאתה מכיר את זה הרבה יותר טוב ממני.

<יערה למברגר: לכן, אלו שתי חלופות שונות.

<יערה למברגר: ההגדרה לא סוגרת עדיין אם צריך הסכם.

<יערה למברגר: אני מבינה שהיה מקרה בעבר שדרשו הסכם, את התשובה לשאלה אם התנאי הזה יהיה או לא יהיה יצטרכו לראות בסעיף המהותי.

אבישי ברוורמן: תודה רבה.

אבישי ברוורמן: בזה סיימתי.

אבישי ברוורמן: עורך הדין עצמון, שבשבילי הוא גם כן האורים ותומים של הוועדה, נענע בראשו – קיבלנו את כל ההערות ואנחנו ממשיכים הלאה.

אבישי ברוורמן: אנחנו צריכים כבר להצביע או שנמשיך הלאה?

<איתי עצמון: אתה יכול להצביע על ההגדרה.

אבישי ברוורמן: נגמור את ההגדרות ואז נצביע.

אבישי ברוורמן: בבקשה, עורכת הדין זוכוביצקי.

<שרית זוכוביצקי-אור: עד איפה הקראתי?

אבישי ברוורמן: עד התיקון עם השר רשאי – הוספת את התיקון של הוועדה?

<איתי עצמון: בסיפא של ההגדרה כתוב בפסקה (2): "השר רשאי לקבוע".

אבישי ברוורמן: ביקשתי שזה יהיה באישור ועדת הכלכלה ואתם הסכמת שזה יהיה.

אבישי ברוורמן: לא כל דבר טכני, אבל עקרונות – אך ורק באישור ועדת הכלכלה.

<איתי עצמון: אולי כדאי להוסיף בהזדמנות זו הגדרה למילה "הוועדה" שזו ועדת הכלכלה של הכנסת ומעתה ואילך בכל פעם שנאמר "הוועדה" – זו תהיה ועדת הכלכלה של הכנסת.

אבישי ברוורמן: יש איזו נטייה היום להעביר תמיד ליושב-ראש ועדה שאפשר להעביר אתו את הדברים ולהעביר את זה בהתאם.

אבישי ברוורמן: לכן נכתוב "ועדת הכלכלה".

<זאב שמואל פרידמן: אדוני היושב-ראש, אני מתנצל שאני מחזיר לסוף הדיון הקודם, להגדרת "מוסך מומחה".

<זאב שמואל פרידמן: לביטוי מומחה יש משמעות בשפה העברית.

<זאב שמואל פרידמן: צרכן סביר ששומע את המילה מומחה משוכנע שמדובר במומחה - - -

אבישי ברוורמן: אני אלמד אותך משהו – בכלכלה אין מומחים.

אבישי ברוורמן: כל אלה שקוראים להם מומחים בכלכלה, אם תראה את הרקורד שלהם, כולל נגידי בנק ישראל לשעבר, בתחזיות – היית מפטר אותם.

אבישי ברוורמן: לכן לגבי מומחיות אני מאוד נזהר בסיפור הזה.

אבישי ברוורמן: יש אדם שיש לו ניסיון – דווקא בעניינים טכניים אני אוהב מומחים.

אבישי ברוורמן: אבי היה נגר אומן, מי שעובד במכוניות – זה מומחה בשבילי.

<זאב שמואל פרידמן: בדיוק לכך אני מכוון.

<זאב שמואל פרידמן: ברגע שאנחנו מנסים להגדיר מוסך שמתמחה בדגם לתת לו את התואר מומחה בגלל שהוא מומחה בדגם מסוים – יש פה משהו שעלול - - -

אבישי ברוורמן: איפה זה יפריע לנו?

<זאב שמואל פרידמן: זה יפריע כשמישהו יראה שלט של מוסך מומחה כשהוא בעצם סתם מוסך רגיל.

אבישי ברוורמן: כשהיית צעיר הייתה סיגריה שעשו לה פרסומת שהיא הכי טובה – אנחנו עולים על הטבק בשבוע הבא – אני לא זוכר אם זאת הייתה סיגריית מטוסיאן או אחרת, אמרו שהיא הסיגריה הטובה בסוגה.

אבישי ברוורמן: כולם ידעו שהיא הטובה בסוגה אבל לא היה אף אחד בסוג הזה.

<זאב שמואל פרידמן: לכן אני סבור שצריך לחזור להגדרה הקודמת או למצוא הגדרה אחרת ולא "מוסך מומחה".

אבישי ברוורמן: תן לי את ההגדרה.

<אהוד שניידר: יש לנו הגדרה אדוני: מוסך עצמאי ייעודי.

<אהוד שניידר: אם אפשר אדוני, אני רוצה להוסיף על דבריו של מר פרידמן: היום, מי שמגדיר את המומחיות של המוסכים זה היצרן.

<אהוד שניידר: ליצרן יש סטנדרטים מסוימים והוא קובע באילו מוסך שמטפל בתוצרים שלו צריך לעמוד.

<אהוד שניידר: משרד התחבורה מנסה ליצור סט חדש של סטנדרטים כדי לפתוח תחרות בין המוסכים וזה בסדר גמור.

<אהוד שניידר: יהיה מוסך שהוא לא מוסך כללי, יהיה מוסך שמתמחה בדגם מסוים אבל המילה "מומחה" בהקשר הזה היא לא נכונה.

אבישי ברוורמן: אז אתה מחזק את דברי מר פרידמן.

<אהוד שניידר: אני מחזק ואני מציע שיקראו לו "מוסך עצמאי ייעודי".

<אהוד שניידר: זה נסמך גם על אבחנות - - -

אבישי ברוורמן: תודה.

אבישי ברוורמן: אבנר, תסביר, בבקשה, מה הייתה כוונת המחוקק.

<אבנר פלור: כמו שאתה אוהב, אדוני היושב-ראש, אני רוצה להציג לך את המצב הקיים היום – יש שני מוסכים בעיקר: מוסך כללי שמטפל בכל סוגי הרכב ומוסך ייבואן שמורשה לטפל בכלי רכב מתוצר מסוים והאחריות וקריאות השירות מבוצעים באותו מוסך.

<אבנר פלור: אנחנו צמודים למה שקורה במדינות מערב אירופה המתקדמות שם יש מוסכים שהם לא מוסכי יבואן ולא מוכים כלליים – הם מוסכים שעונים - - -

דוד צור: למה שלא יקראו לו מוסך מורשה?

<אבנר פלור: התכוונו שזה יהיה מוסך שיהיה לו את כל הסטנדרט של היצרן בהיבט המקצועי: סורק תקלות, ספרות מקצועית, מידע ואת כל התמיכה - - -

אבישי ברוורמן: הבנתי, אבל מכיוון שאני טוען שאת בני האדם אפשר להטעות – פוליטיקאי יכול להגיד שיביא דבר אחד והוא בחור יפה וכולם יצביעו בשבילו כי הם מטעים אחד את השני – אותו דבר גם במכוניות.

אבישי ברוורמן: איך אתם דואגים שלדבר הזה לא תהיה פרסומת זולה והטעיית הציבור?

אבישי ברוורמן: זאת הנקודה כאן.

<אבנר פלור: גם במסגרת החוק יש שני סוגים של מוסכים: מוסך מומחה לתוצר מסוים, ומוסך יבואן ייקרא "מוסך שירות של יבואן" – הם שמות שונים.

<אבנר פלור: אבל מה שחשוב מבחינת כל המידע הטכני, כוח האדם - - -

אבישי ברוורמן: עורך דין פרידמן, זה מספק?

<לאה ורון: לא.

<לאה ורון: אני לא מבינה את ההבדלים.

<לאה ורון: יש לי בעיה עם מוסך שירות של יבואן, לא הצלחנו להבין את ההבדל.

אבישי ברוורמן: הבעיה היא רק לא להטעות את הציבור.

<זאב שמואל פרידמן: אין בעיה עם מוסך מתמחה ואין בעיה עם מוסך שקיבל אישור – הביטוי מומחה, שהוא לא יותר מומחה ממישהו אחר, זאת הבעיה.

אבישי ברוורמן: אז נוריד את המילה "מומחה" ונכתוב "ייעודי", כי מומחה זה דבר מאוד מסוכן.

<יערה למברגר: לא צריך את המילה "עצמאי".

<עוזי יצחקי: מה זה ייעודי?

דוד צור: אומר לך אדוני היושב-ראש, מה שנקרא בשפת העם: יש מוסך ויש מוסך מורשה.

דוד צור: כשהציבור שומע מוסך מורשה הוא מבין שזה מוסך מורשה לטפל - - -

<שרית זוכוביצקי-אור: כולם מוסכים מורשים – הם בעלי רישיון.

דוד צור: לא במובן שהוא קיבל אישור – הוא מורשה על ידי היבואן.

דוד צור: אני לא מבין את ההבדל בין מוסך שירות יבואן לבין מומחה לבין מוסך ייעודי.

דוד צור: מה ההבדל בין מוסך ייעודי לבין מוסך שירות של יבואן?

<אבנר פלור: ההבדל בין מוסך יבואן לבין מוסך המומחה זה מי שמפעיל את המוסך.

<אבנר פלור: מי שמפעיל את המוסך של היבואן המורשה לו - - -

אבישי ברוורמן: תן לו דוגמה.

דוד צור: סוזוקי-הונגריה מול סוזוקי - - -

אבישי ברוורמן: לא, אנחנו כבר לא שם.

אבישי ברוורמן: צורי, אם ככה היית מוביל את המבצעים, איך הייתי סומך עליך כשהיית אלוף במשטרה?

<אבנר פלור: יש לי מוסך מורשה של היבואן שמבחינתו מורשה לטפל ברכב מתוצרת סוזוקי, לדוגמה, ואני בעצם רוצה ליצור בחקיקה עוד סוג של מוסך שהוא מוסך מומחה, גם של סוזוקי והוא לא תלוי ביבואן.

אבישי ברוורמן: רוצים להגביר את התחרות במוסכים.

דוד צור: אז אם אני אחזור לעולם המבצעי – שאבישי מוטרד ממנו – אז בעיני אתם קודם כל סימנתם מטרה ועכשיו אתם מתחילים לירות, ככה זה נראה לי.

דוד צור: הציבור יתבלבל – מה ההבדל בין האינסטנציות האלה?

דוד צור: לא הצלחתי להבין.

אבישי ברוורמן: אני באמת לא אוהב את המילה "מומחה", אבל מעבר להגדרה, מי מגדיר את זה ומי נותן לזה את הגושפנקא?

אבישי ברוורמן: אני מדבר על הייעודי – את הכללי אנחנו כבר מכירים.

<אבנר פלור: משרד התחבורה.

<אבנר פלור: יהיו סטנדרטיים - - -

אבישי ברוורמן: זה אתה.

<אבנר פלור: כן.

אבישי ברוורמן: היה לנו פה דיון על מכון התקנים והכול היה על גרישה.

אבישי ברוורמן: עכשיו זה אבנר – הכול זה אדם אחד.

<לאה ורון: חכה שתגיע לעסקים הקטנים והבינוניים.

אבישי ברוורמן: הכול אצל אבנר:

אבישי ברוורמן: אבנר מגדיר מה נכון ומה לא נכון.

אבישי ברוורמן: תודה לאל שאבנר הוא אדם רציני והגון.

אבישי ברוורמן: אבל תאר לך שיום אחד לא היה אבנר אלא יהיה אדם שעושה מעשה זמרי ומבקש שכר כפנחס והוא ייקבע את כל הדברים האלה, מה יקרה?

<עוזי יצחקי: אי אפשר לחשוב על דברים כאלה.

דוד צור: עוזי, אני שואל דבר אחר: המוסך המומחה הזה, הייעודי, יקבל גם הרשאה של היצרן?

<עוזי יצחקי: לא.

דוד צור: זאת אומרת, אדם שקנה BMW ועכשיו מישהו אמר שיש מוסך מורשה על ידי היבואן או היצרן ויש מוסך מומחה שיודע לטפל ב- BMWשהחברה שייצרה אותו בגרמניה לא בטוח שהיא מכירה בו ב- Recall וכן הלאה – זה מישהו אצלכם, בסופו של דבר - - -

<אבנר פלור: אדוני היושב-ראש, למשרד התחבורה יש אחריות.

<אבנר פלור: האחריות שלי היא לבדוק ולוודא שבאותה דוגמה שנתן חבר הכנסת צור, אם בעל הרכב רוצה להחליט אם ללכת למוסך היבואן או ללכת למוסך המומחה, מבחינת הרמה המקצועית וכוח האדם זה - - -

דוד צור: אז האחריות עליכם.

<אבנר פלור: כן, האחריות עלינו.

אבישי ברוורמן: אבנר, כרגע בשוק אין כאלה, נכון?

<אבנר פלור: אין כאלה.

אבישי ברוורמן: לאחר שהחוק יעבור, לדעתך, כמה מוסכים ייעודיים עם גושפנקא ייפתחו?

אבישי ברוורמן: זה יהיה מספר רציני?

<אבנר פלור: לפי הנתונים שהעבירו לי בחודשיים האחרונים, יש כמויות של כל מיני יזמים שרוצים לעשות את זה.

אבישי ברוורמן: ואתה בודק אותם?

<אבנר פלור: כן, זאת אחריות.

דוד צור: הם יקבלו חלפים מהיצרן?

<אבנר פלור: לא, לא, כמו היום.

<אבנר פלור: מבחינת החקיקה היום אתה יכול לטפל ברכב שלך בכל מוסך שאתה רוצה והאחריות לא נפגעת.

דוד צור: אז מאיפה הוא מביא חלפים?

<אבנר פלור: מאיפה שהוא רוצה: מיבואני חלפים, מהיצרן.

אבישי ברוורמן: נכנסנו פה לנקודה חשובה מאוד.

אבישי ברוורמן: בסופו של דבר, ליבואנים אין אפשרות לערער על הגדרת המומחה, נכון?

אבישי ברוורמן: איך אתה מנהל את ההחלטה של מה זה מומחה?

<אבנר פלור: אנחנו מוציאים נוהל שעובר הליך שימוע – זה מה שעשינו – ומבחינת התהליך של האישור, אנחנו נקבע איזו מעבדה - - -

אבישי ברוורמן: פה יש לך שיחה עם היבואנים.

<אבנר פלור: בוודאי, הליך שימוע מקובל.

<יעקב יהודה רודד: אנחנו בעד הקמת עוד רמה של מוסך ואנחנו חושבים - -

<עוזי יצחקי: לפחות שלא יגידו שהם בעד.

<עוזי יצחקי: באמת, יהודה, כל הזמן מתחילת הדיון אתם בעד אבל מנסים - - -

<יעקב יהודה רודד: אם תיתן לי לגמור לדבר עד הסוף תוכל להגיד אם אני בעד או לא.

<יעקב יהודה רודד: אתה ואני עובדים יחד שמונה שנים ולא שיקרתי לך אף פעם, אז לפחות תן לי צ'אנס.

<יעקב יהודה רודד: סליחה שהתפרצתי, אני מתנצל.

<יעקב יהודה רודד: אנחנו בעד ואין לנו בעיה של עוד רמת מוסך והנוהל אכן מתגלגל ואנחנו נעיר ומה שיקרה יקרה.

<יעקב יהודה רודד: הבעיה שלנו היא בעיית השם: שם המוסך הזה שיקום, ושיהיו הרבה כאלה, מטעה את הציבור משום שלעולם הוא לא יהיה יותר מומחה ממוסך יבואן.

<אינגריד הר אבן: אנחנו חולקים על הנחת היסוד הזאת.

אבישי ברוורמן: יהודה, אמרת את דבריך בקול רם.

אבישי ברוורמן: אדוני, רונן לוי מאיגוד המוסכים.

אבישי ברוורמן: ספר לי עליך קצת, איזה מוסך יש לך?

<קריאה: הוא יושב-ראש.

אבישי ברוורמן: חוץ מזה שהוא יושב-ראש יש לו גם מוסך.

<לוי רונן: יש לי מוסך לרנו וניסאן 44 שנים, עכשיו אני מוסך עצמאי בירושלים.

אבישי ברוורמן: עדיין מתפקד?

אבישי ברוורמן: היחסים עם הצרפתים בסדר?

<לוי רונן: מומחה לרנו וניסאן.

<לוי רונן: אני לא פחות טוב, אני חושב, מאחרים במדינת ישראל ברנו וניסאן אם לא יותר טוב.

<לוי רונן: לגבי עניין המומחיות: קודם כל, גם באירופה וגם בארצות הברית המוסכים שמומחים לסוגי רכב ולא קשורים ליצרן נקראים "מוסך מומחה", "עצמאי מומחה", זה מקובל - - -

<אהוד שניידר: לא נכון.

אבישי ברוורמן: רגע.

אבישי ברוורמן: בכנסת בדרך כלל אנשים אומרים – אתמול אמר שר אוצר דברים שהם לא נכונים, אבל מותר להגיד.

אבישי ברוורמן: למומחים אסור.

<לוי רונן: אני מוכן להראות לכם מצגת.

<לוי רונן: אנחנו דנים לגבי העניין של מוסך מומחה כבר מספר חודשים –האיחוד האירופי מחייב היום את יצרני הרכב לתת מידע, זה לא היה פעם, וציוד והכשרה, שאין פה בישראל.

אבישי ברוורמן: אני רוצה שתחדד כי האשימו אותך שלא אמרת דברי אמת.

<לוי רונן: מי האשים אותי.

אבישי ברוורמן: אנשים התפרצו כאן – תכף ניתן להם את זכות הדיבור.

<לוי רונן: זה לא נחשב.

אבישי ברוורמן: אל תזלזל.

אבישי ברוורמן: לכן אתה אומר שבגרמניה, בהולנד, צרפת, יש מוסכים – מה כתוב עליהם?

<לוי רונן: כתוב: Expert independent for Renault.

אבישי ברוורמן: איך אומרים באנגלית מוסך?

<לוי רונן: Garage, Work shop, Repairer.

דוד צור: אתה, לצורך העניין, תהיה מחר מוסך מומחה או ייעודי - - -

<לוי רונן: אני אצטרך לעמוד בסטנדרטים, אני אהיה חייב לקבל את הציוד מהיצרן.

<לוי רונן: החקיקה הזאת צריכה להכריח אותו, כמו שבאיחוד האירופי מכריחים את היצרן לתת לי מידע - - -

דוד צור: רנו וניסאן שדיברת עליהם, הם אמורים לספק לך את חלקי החילוף?

<לוי רונן: לא.

<לוי רונן: אני מדבר עכשיו על המידע.

דוד צור: מאיפה תשיג את חלקי החילוף?

דוד צור: אני בעלים של רנו ורוצה להיות מטופל לא במוסך של היבואן אלא אצלך כי אצלך יותר זול.

דוד צור: אני רוצה לבוא אליך אבל אני רוצה חלקים אורגינליים שאתה אמור להביא אותם.

דוד צור: מאיפה תקבל את זה?

<לוי רונן: נושא חלקי החילוף פתוח היום בכל העולם.

<לוי רונן: אין בעיה, לא מדברים כרגע על חלקי חילוף, לא בעיה להשיג אותם.

אבישי ברוורמן: אתה רץ קצת קדימה – אני שואל, רונן, מה ההצעה?

דוד צור: אני אומר לך כאיש משטרה לשעבר שזה שסחר בחלקי חילוף זו אחת מבעיות גניבות הרכב הכי גדולות במדינת ישראל.

<לוי רונן: זה לא קשור.

<לוי רונן: ישבתי פה בכנסת ב-2005 על החקיקה, חמישים אחוז מהחקיקה אני כתבתי – הנושא של הסחר לא קשור עכשיו.

אבישי ברוורמן: רונן, תסביר לי: הייתה הצעה שקראה אותה עורכת הדין זוכוביצקי, האם אתה מקבל את ההצעה שיהיה כתוב "מוסך ממוחה", להבדיל מדעתו של יהודה או שאת אומר - - -

<לוי רונן: ברור, ברור.

<לוי רונן: כי אנחנו מדברים על מומחה דגם - - -

אבישי ברוורמן: אתה אומר שככה זה באירופה המערבית.

<לוי רונן: באירופה החקיקה אחרת – היא מחייבת את יצרני הרכב - - -

אבישי ברוורמן: אני לא מאמין.

אבישי ברוורמן: זאת הפעם הראשונה, חוץ מהזמן שבחרו אותי, שצחי הנגבי הגיע לוועדת הכלכלה וזה היום.

אבישי ברוורמן: אני לא יודע אם זה לכבוד הרכב – זה בטח לא לכבודי.

דוד צור: אני אמרתי לו שזה לא לעניין שהוא לא מגיע.

<לוי רונן: אני אסביר למה אנחנו צריכים פה חקיקה שהיא קצת שונה: מאחר באירופה אין יבואנים, בכל מדינות אירופה היצרן פועל לבד ושם האיחוד האירופי חייב את היצרנים לשחרר את המידע.

<לוי רונן: בישראל יש יבואנים, היצרן לא יושב בישראל – אם היצרן היה יושב כאן

<לוי רונן: לא היינו צריכים את זה כי יש לנו את החקיקה של האיחוד האירופי.

<לוי רונן: מאחר והיבואן מייצג כאן את היצרן אנחנו חייבים לאכוף עליו לשחרר גם במחירים סבירים את המידע, כמו באיחוד האירופי, לשחרר את הציוד, את ההכשרות כדי שגם שאר המוסכים יוכלו לטפל ברכבים.

אבישי ברוורמן: נכון.

אבישי ברוורמן: אנחנו ניכנס לזה אבל מה ההגדרה?

<לוי רונן: ההגדרה היא מוסך מומחה כמו שבכל העולם.

<לוי רונן: אנחנו עושים עוד רמה של מוסכים - - -

אבישי ברוורמן: אתה טוען שההערה של עורך דין פרידמן ועורך דין שניידר שמומחה יכול להיות מטעה, אתה אומר שאם אבנר ייתן לזה את הגושפנקא אז זה באמת יהיה - - -

<לוי רונן: לא רק שזה לא מטעה –זה גם ייתן איזושהי העדפה מתקנת.

<לוי רונן: אנשים ידעו שיש מוסכי ביניים, מוסכים שמתמחים ביצרן ועומדים בסטנדרטים של משרד התחבורה.

אבישי ברוורמן: מי שישתמש במומחה שלא מתנהג בסדר – אנחנו נדבר על אמצעי ענישה.

<לוי רונן: להבדיל מכך, מוסך מומחה יצטרך לעמוד כל שנה בבדיקות.

אבישי ברוורמן: מכיוון שהיה לי פעם 10 בדקדוק בבית ספר בליך – היה אז "דייק" – אז דברו עברית, היום בישיבת הממשלה – הייתי פעם שר – יש קצת בעיה גם עם העברית.

אבישי ברוורמן: כותב לי עורך דין פרידמן ומציע עוד חידוש לשוני, שהרבה יותר מדויק לכתוב "מוסך מתמחה בתוצר".

<לוי רונן: אנחנו לא מוכנים.

<אינגריד הר אבן: אנחנו לא סטאג'רים, סליחה.

אבישי ברוורמן: רגע, הבלשנית לאה ורון מציעה.

<לאה ורון: מוסך לכלי רכב מסוים אול לכלי רכב מסוימים.

<לוי רונן: לא, אי אפשר.

<לוי רונן: מי יעשה פרסום?

<לוי רונן: אני אעשה פרסום באורך קילומטר?

<לאה ורון: לא.

<לאה ורון: שירשו לכם בהתאם לרישיון לכתוב את תוצר, זאת אומרת, זה יהיה מוסך לרנו.

<לוי רונן: המוסך המומחה שעכשיו בנינו אותו יצטרך לעמוד בסטנדרט ולהוכיח אותו כל שנה, להבדיל ממסוך יבואן.

<לוי רונן: אני הייתי מוסך יבואן במשך 40 שנה, וכשאני מקבל את ההרשאה שלי אני באמת עובר הכשרות ומשתפר, אבל אין לי כל שנה עצירה עם סטנדרט שאני חייב לעמוד ולחדש אותו כמו במוסך המומחה.

<לוי רונן: זאת אומרת שאנחנו עשינו תנאים יותר קשים למוסכי הביניים מאשר למוסכי היבואן.

<לוי רונן: מוסך יבואן לא עומד באותו סטנדרט: הוא קיבל את ההרשאה של היבואן וכל עוד היבואן מסכים להרשאה הזו – משרד התחבורה מאשר את זה.

<לוי רונן: זאת אומרת שם יש רגולציה עצמית.

אבישי ברוורמן: אני רוצה לסיים את הדיון הזה.

<לאה ורון: אדוני היושב-ראש, בסעיף 101 שההגדרה נועדה לו, אנחנו לומדים שהמוסך צריך לקבל רישיון ממנהל ענף הרכב.

<לאה ורון: לא רק זה אלא שיש חובה של הצבת שלט בולט לעין – מדוע שברישיון שניתן למוסך לא יצוין לאיזה דגם?

<אבנר פלור: על זה בדיוק מדובר.

<שרית זוכוביצקי-אור: היא צריכה את זה לסיווג.

אבישי ברוורמן: רבותי, אני רוצה לסיים את הדיון הזה.

אבישי ברוורמן: לי רק מפריע הנושא של הבקרה והאכיפה.

אבישי ברוורמן: אמרתי, להבדיל מעוזי יצחקי, הניסיון שלי עם היהודים והערבים בישראל הוא שלא כולם צדיקים.

אבישי ברוורמן: ליצחקי יש ניסיון אחר, ולא כל יום מגיע אבנר.

אבישי ברוורמן: גם השלטון, לצערי, הבעיה של חוסר אמינות ושחיתות קיימת בישראל כמו ברוב ארצות העולם כי היהודים מזמן שכחו שהמטרה שלהם היא להיות אור לגויים.

אבישי ברוורמן: לכן הדבר המרכזי שלי זו הבקרה והאכיפה.

אבישי ברוורמן: לגבי החידושים הלשוניים, לא מצאתי פה חידוש לשוני מתאים – לכן אם באמת ההגדרה היא לתוצר הספציפי, אין לי בעיה שיכתבו את המומחה, אלא אם כן, פה אני בא אליך אבנר, שברגע שיש עבירה אני רוצה נבוט גדול.

אבישי ברוורמן: זה הכול.

<איתי עצמון: אני רק רוצה להוסיף הערת שוליים לכל הוויכוח הזה.

<איתי עצמון: צריך לזכור על מה אנחנו מדברים: אנחנו מדברים על הגדרה שמשמשת לצורך הגדרות אחרות בסעיפים אחרים בחוק, לא בהכרח ששלט שיוצב בכניסה לאותו מוסך יהיה כתוב הו מוסך מומחה לפי הגדרה בחוק, זה לא מחויב.

<זאב שמואל פרידמן: זה בדיוק מה שיהיה כתוב.

<לוי רונן: למה בכל העולם מותר ובישראל אסור?

<לוי רונן: אני לא מבין.

<לוי רונן: בכל העולם זה ככה.

<אינגריד הר אבן: גם היום מותר לנו לרשום מומחה – זה לא איזה חידוש.

<לוי רונן: אסור לי לכתוב שאני מומחה לדיני נזיקין?

<לוי רונן: אני לא מבין, מה הדבר הזה?

<לוי רונן: רק לי אסור מה שלך מותר?

<לוי רונן: אם אתה מומחה לדיני נזיקין - - - אתה תכתוב שאתה מומחה.

אבישי ברוורמן: מר לוי, אם אני יכול להעיר לקרח בשם מר יצחקי שהוא מנכ"ל – תשמע, אני בן של נגר - - -

<לוי רונן: אני מוסכניק.

אבישי ברוורמן: עזוב את השטויות האלה – חברי כנסת מתנהגים הרבה יותר גרוע ממוסכניקים, תאמין לי, אני יושב פה.

אבישי ברוורמן: לכן אין לי בעיה פה עם המומחה – הבעיה שלי היא עם הרגולטור: מי שמשת

אבישי ברוורמן: מש בדברים כאלה ואין לו את האמינות, זה הדבר היחיד, לכן אני חי עם זה.

אבישי ברוורמן: עוד נגיע לנושא של הבקרה והאכיפה.

אבישי ברוורמן: גמרנו את הסעיף הזה?

אבישי ברוורמן: נמשיך הלאה בבקשה.

<שרית זוכוביצקי-אור: פה עצרנו בדיון הקודם אז אולי נצביע על ההגדרות עד להגדרת "מוסך נייד" כי את זה הקראתי גם ואין פה שינוי.

אבישי ברוורמן: אז מי בעד?

<איתי עצמון: אז על מה מצביעים?

<איתי עצמון: על ההגדרה הזאת?

<לאה ורון: יש את ההגדרות שעברו עליהן ולא הצביעו עליהן.

אבישי ברוורמן: רק אחת.

<שרית זוכוביצקי-אור: בדיון הקודם הקראתי עד הגדרת "מוסך נייד", עכשיו הספקתם להצביע על "ייצור רכב או מוצר תעבורה", דהיינו נשאר להצביע מהגדרת "יצרן רכב במדינת חוץ" ועד "מוסך נייד" שאותם הקראתי.

אבישי ברוורמן: בסדר.

אבישי ברוורמן: מי בעד?

אבישי ברוורמן: בעד ההגדרות – פה אחד

אבישי ברוורמן: פה אחד.

<לאה ורון: לא הבנתי על מה הצביעה הוועדה.

<לאה ורון: אולי את מוכנה להפנות את תשומת ליבי.

<שרית זוכוביצקי-אור: הקראתי את הסעיפים יצרן רכב במדינת חוץ", "מהנדס" ו"מוסך" ו"מוסך מומחה" הקראתי בדיון הקודם אבל אני מוכנה להקריא את זה שוב.

אבישי ברוורמן: קראנו את זה קודם.

<איתי עצמון: אני לא זוכר שהקראת.

<שרית זוכוביצקי-אור: אני אקרא מהגדרת "מהנדס" למען הסדר הטוב ועד הגדרת "מוסך נייד".

אבישי ברוורמן: בבקשה.

<שרית זוכוביצקי-אור: "מהנדס" – מהנדס הרשום כהגדרתו בחוק המהנדסים והאדריכלים, התשי"ח-1958; "מוסך" – מקום שבו ניתן שירות תיקון, אחזקה או בדיקה של רכב או ייעוץ בקשר לשירותים כאמור שניתן לו רישיון לפי סעיף 100; "מוסך מומחה" – מוסך העל יכולת מקצועית מוכחת לטיפול בתוצר רכב מסוים, שניתן לו רישיון לפי סעיף 101; "מוסך נייד" – רכב המשמש למתן שירותים של תיקוני חירום לרכב ושל חילוץ של רכב עד להגעתו למוסך;".

<איתי עצמון: בנוסף לכך גם את ההגדרה שהצעתי להוסיף: "הוועדה" – ועדת כלכלה של הכנסת".

אבישי ברוורמן: באישור ועדת הכלכלה של הכנסת.

אבישי ברוורמן: יכולים להמשיך הלאה?

אבישי ברוורמן: צריך להצביע על זה עוד פעם?

אבישי ברוורמן: מי בעד?

אבישי ברוורמן: בעד ההגדרות – פה אחד

אבישי ברוורמן: אושר פה אחד.

<שרית זוכוביצקי-אור: בהגדרת "מוסך שירות של יבואן" אנחנו משתמשים במילה "מתמחה" אבל כיוון שהשארתם את המילה "מומחה", כתבנו כך: "מוסך שירות של ייבואן" – מוסך מומחה של יבואן או מוסך מומחה הקשור עם יבואן רכב ישיר או עם יבואן רכב עקיף בהסכם לטיפול ברכב מתוצר המיובא על ידי אותו יבואן;".

<לוי רונן: אנחנו רוצים להוסיף, אם אפשר, בסוף הגדרת "מוסך שירות של יבואן" שיהיה כמו בהגדרת "סוכן מורשה" את המילים: "לתקופה שלא תפחת משנתיים".

<לוי רונן: מכיוון שאנחנו כל הזמן מתמודדים היום עם הסכמים לשנה, היום מוסכי יבואן נדרשים להשקיע הון תועפות כדי להיות מוסך של יבואן בצו ההגבלים העסקיים, בצו המוסכם, היה חיוב להתקשרות לשנתיים אבל אין היום בעצם שום מקום – אנו מבקשים שההתקשרות לשנתיים מקבילה לסוכן מורשה, שתהיה לה מינימום הבטחה.

<לאה ורון: הם רוצים לתקופה שלא תפחת משנתיים.

<שרית זוכוביצקי-אור: למה שהרגולטור יתערב ביחסים החוזיים האלה?

<לוי רונן: הרגולטור מתערב גם באיחוד האירופי לשנתיים – אנחנו בסך הכול עושים התאמה לצו המוסכם.

<לוי רונן: למה ב"סוכן מורשה" את מתערבת?

אבישי ברוורמן: יהודה, יש לך הערה בנושא?

אבישי ברוורמן: או לעורך הדין שניידר או לעורך הדין פרידמן יש הערה?

אבישי ברוורמן: מפריע לכם שזה יהיה שנתיים בתור מינימום?

<יעקב יהודה רודד: אני אפתיע – אין לנו הערה.

<איתי עצמון: אדוני, אני רוצה להבין מה אנחנו מוסיפים להגדרה.

<איתי עצמון: אני מציע שתוספות כאלה נשלב בסעיפים האופרטיביים כי אני לא מבין כרגע מה המשמעויות של התוספת הזו.

<לאה ורון: לאיזה סעיף מתייחסת ההגדרה?

<לוי רונן: לסוכן מורשה.

<שרית זוכוביצקי-אור: מוסך מומחה ומוסך שירות של יבואן אמורים להיות באותו סטנדרט מקצועי ולקבל רישיון למוסך לפי הסעיפים הרלוונטיים.

<שרית זוכוביצקי-אור: ההבדל היחידי הוא השייכות: אנחנו מטילים על יבואן לתת שירותי תחזוקה באמצעות מוסכים שלו – מוסך שלו זה מוסך שהוא מפעיל – אם היבואן הוא נניח מאיר בע"מ, אז יש אופציה שהמוסך יהיה של מאיר בע"מ; אין לנו אפשרות גם לאופציה שנייה שאנחנו מגדירים כמוסך שירות כי זה תאגיד אחר שקשור בהסכם עם היבואן והוא יהיה מוסך שירות של יבואן.

<שרית זוכוביצקי-אור: המומחיות היא אותה מומחיות מבחינתנו.

אבישי ברוורמן: השאלה היחידה היא השנתיים האלה, זה הכול.

<שרית זוכוביצקי-אור: השאלה היא למה אנחנו צריכים להתערב?

<אהוד שניידר: אני לא יכול שלא להצטרף לדברי של עורכת הדין זוכוביצקי , פה מדובר על יחסים חוזיים שבין יבואן למוסך ואין שום סיבה שהחוק יתערב ביחסים החוזיים ויקבע תקופות מינימום.

<אהוד שניידר: אם אותו מוסך שמהלך השנתיים הללו יפר את ההתחייבות שלו כלפי - - -

<לוי רונן: הממונה על ההגבלים אמר שרק עכשיו הוא מעביר את כל החובות התחרותיים – הוא בעצם התעלם בפעם שעברה מחובה שלו כממונה על ההגבלים ואמר שזה עניין של מדיניות.

<לוי רונן: אז אם המדיניות של התחרות שהייתה אצל הממונה על ההגבלים לפני 10 שנים כשהוא עשה את הצו המוסכם, הוא כתב את זה ועכשיו הוא יצא משם - - -

אבישי ברוורמן: רשמתי את זה בפני.

<לוי רונן: מישהו צריך לעשות את זה, מישהו צריך לטפל בתחרות.

אבישי ברוורמן: יש פה מישהו מטעם הממונה על ההגבלים העסקיים?

אבישי ברוורמן: מה אתה אומר על ההערה הזאת?

<אנדריי ניקל: אני עובר על הצו ואני לא רואה - - -

אבישי ברוורמן: אתה לא רואה שבעבר היה דבר כזה?

אבישי ברוורמן: אני אתן לך 10 דקות לבדוק, בינתיים אני אשאיר את הסעיף.

אבישי ברוורמן: אם זה לא היה – נשאיר את זה כמו בהצעת עורכת הדין זוכוביצקי.

<איתי עצמון: בכל מקרה ניתן יהיה לתקן בסעיפים האופרטיביים.

<לאה ורון: תרשמו לכם את ההערה על הסעיף האופרטיבי ותחליטו אם אתם רוצים להעביר אותו.

אבישי ברוורמן: ואתה בינתיים תבדוק את זה, אני מודה לך מאוד.

אבישי ברוורמן: נצביע כרגע.

אבישי ברוורמן: בבקשה, מי בעד?

אבישי ברוורמן: בעד ההגדרה – פה אחד

אבישי ברוורמן: אושר פה אחד.

מיכל רוזין: שינינו את המילה "מתמחה" למילה "מומחה".

<שרית זוכוביצקי-אור: ובהתאמה, גם בהגדרת "מוסך שירות של יבואן".

אבישי ברוורמן: עורכת הדין זוכוביצקי, בבקשה להמשיך.

<שרית זוכוביצקי-אור: אני אקרה את ההגדרה של "מוצר תעבורה" אבל אנחנו מעדיפים לא קיים הצבעה עכשיו אלא כשיהיו החלקים המהותיים כי הרחבנו את ההגדרה כדי לצמצם אותה בסעיפים המהותיים ואנחנו חושבים שנכון יהיה להסתכל על זה ביחד.

<שרית זוכוביצקי-אור: אם נהיה בשלים אז אולי לקראת הסוף נצביע, אבל אם לא – אנחנו מעדיפים בסעיפי המהותיים.

אבישי ברוורמן: מקובל.

אבישי ברוורמן: מבחינת מיצוי הזמן, עדיף שהיא תקרא את זה?

<איתי עצמון: אני חושב שעדיף יהיה לקרוא ולהסביר את זה יחד עם הסעיפים האופרטיביים.

אבישי ברוורמן: אנחנו רושמים שאנחנו מדלגים וממשיכים הלאה.

אבישי ברוורמן: ועוברים להגדרת "מורשה למכירת רכב".

<שרית זוכוביצקי-אור: "מורשה למכירת רכב" – מי שייבואן רכב מסחרי הרשה אותו בכתב למכור מטעמו כלי רכב שהוא ייבא או מי שבעל רישיון לייצור רכב ושיווקו הרשה אותו בכתב למכור רכב שהוא ייצר;".

אבישי ברוורמן: תסבירי את ההגדרה בבקשה.

<שרית זוכוביצקי-אור: זה המצב שקיים למעשה גם היום.

<שרית זוכוביצקי-אור: היבואנים המורשים משווקים רכב לא רק בעצמם אלא גם באמצעות סוכנים מורשים מטעמם עדיין האחריות רובצת לפתחם של היבואנים אבל אנחנו רוצים לדעת מי הם המורשים כדי שלא כל אחד ימכור רכב בשם היצרן יטען שהוא מורשה שלו.

<שרית זוכוביצקי-אור: אנחנו משאירים את המצב הקיים כפי שהוא, מסדירים את המורשה למכירת רכב.

<שרית זוכוביצקי-אור: כאמור המורשה למכירת רכב לא מקבל רישיון מבחינתנו בלי שהיבואן המוכר לוקח את האחריות, אבל אנחנו מסדירים את המורשים הלאה כדי שנדע מי הם.

<איתי עצמון: יש משהו בהגדרה ובקונספט שאתם מציגים שהוא לא כל כך ברור לי מכיוון שאתם אומרים שמורשה הוא מי שייבואן נותן לו איזו הרשאה למכור מטעמו כלי רכב.

<איתי עצמון: מכירה היא חלק משיווק ושיווק זאת איזושהי פעולה שטעונה רישיון ואנחנו יודעים בהמשך שרישיון איננו ניתן להעברה.

<איתי עצמון: השאלה היא מה גדר האחריות של אותו מורשה?

<איתי עצמון: זאת אומרת שהוא לא מקבל רישיון אבל הוא כן מוכר.

<שרית זוכוביצקי-אור: מוכר ופועל בשם היבואן.

<שרית זוכוביצקי-אור: אני חושבת שאפילו ההסכמים נעשים בשם היבואן - - -

<אהוד שניידר: הוא שלוח.

<שרית זוכוביצקי-אור: בדיוק.

<שרית זוכוביצקי-אור: היבואנים יסבירו בדיוק איך זה עובד.

אבישי ברוורמן: כל זמן שהוא לא שעיר לעזאזל אז הוא שלוח.

<שרית זוכוביצקי-אור: מצד אחד אנחנו רוצים לאפשר את הפעילות הזאת ומצד שני אנחנו לא רוצים לאפשר ליבואנים להתחמק מאחריות כי הם יכולים לשאת בנטל.

<איתי עצמון: את אומרת שאותו מורשה פועל תחת חסותו של בעל הרישיון?

<שרית זוכוביצקי-אור: פועל מטעמו של בעל הרישיון.

אבישי ברוורמן: אבנר, זה מספק?

<אבנר פלור: כן, זה מספק כי מבחינת האחריות זה היבואן.

<שרית זוכוביצקי-אור: מבחינה עסקית אנחנו רוצים לאפשר את האופציה של מכירה באמצעות אחר.

<איתי עצמון: האם לא כדאי לכתוב שאין בכך כדי לגרוע מחובות בעל הרישיון לפי חוק זה?

<שרית זוכוביצקי-אור: אני מוכנה להוסיף.

אבישי ברוורמן: מי אני שאתווכח עם עורכי דין?

<איתי עצמון: יכול להיות שנוסיף את זה אחר כך בסעיפים המהותיים.

<שרית זוכוביצקי-אור: אז נסכים על זה מהותית.

<איתי עצמון: אז כרגע ההחלטה העקרונית היא להוסיף את זה.

אבישי ברוורמן: תוסיף את זה, ואם לא – נחליף את זה במקום אחר.

<איתי עצמון: אין באותה הרשאה כדי לגרוע מחובות לפי הוראות החוק מבעל הרישיון שנותן את ההרשאה.

<איתי עצמון: כמובן נשלב את זה בסעיף מהותי – אני כרגע אומר את זה כי כרגע מאשרים את ההגדרה.

אבישי ברוורמן: נמשיך הלאה.

<שרית זוכוביצקי-אור: "המחיר הכולל" – כהגדרתו בסעיף 17א לחוק הגנת הצרכן התשמ"א-1981; "מכונה ניידת" – רכב מנועי שלפי מבנהו מיועד לביצוע עבודות ואינו מיועד לגרירה; "המנהל" – מנהל האגף לרכב ושירותי תחזוקה במשרד; מנהל רשאי לאצול לעובד המשרד סמכויות מסוימות הניתנות לו לפי חוק זה.

<שרית זוכוביצקי-אור: הודעה על הסמכה כאמור תפורסם ברשומות;".

<איתי עצמון: אולי כדאי להסביר את ההגדרות וגם להתייחס להגדרת המחיר הכולל כי אתם מפנים חוק הגנת הצרכן.

<שרית זוכוביצקי-אור: אנחנו עושים שימוש בחוק הגנת הצרכן כי בחשבוניות צריך לתת מחיר כולל – אני אקריא אותה.

<לאה ורון: בדיוק.

<לאה ורון: זאת הייתה הכוונה.

<שרית זוכוביצקי-אור: "17א.

<שרית זוכוביצקי-אור: בפרק זה, "המחיר הכולל" – מחיר הכולל את סך כל התשלומים בעבור נכס או שירות ואת סך כל המסים החלים עליהם או על מכירתם והנגבים על ידי עוסק, לרבות – (1) מס ערך מוסף, אגרות או תשלומי חובה; (2) כל תשלום אחר הנלווה לרכישת אותו נכס או שירות, בלי שניתנת לצרכן אפשרות מעשית לוותר עליו במסגרת העסקה.".

<איתי עצמון: תסבירי גם את הגדרת "המנהל" ואת משמעות האצילה.

אבישי ברוורמן: המנהל זה אבנר.

<שרית זוכוביצקי-אור: הסמכויות המנהליות נתונות למנהל: מתן רישיון, התליית רישיון, קביעת נהלים.

<שרית זוכוביצקי-אור: בסעיף המקורי אפשרנו למנהל אגף הרכב לאצול את כל הסמכויות עלפי חוק זה לעובד המשרד.

<שרית זוכוביצקי-אור: קבלנו את הערת הייעוץ המשפטי של הוועדה שלא נכון יהיה להסמיך אדם אחד לכל החוק.

<שרית זוכוביצקי-אור: למעשה, אי אפשר לפרק את מנהל אגף הרכב מסמכויותיו וזה תואם את המצב שאנחנו נוהגים על-פיו היום ומאצילים לעובדים חלק מהסמכויות.

<שרית זוכוביצקי-אור: בהקשר הזה אני רוצה להעיר שאת סמכויות העיצום לא נתנו לעובד אחר זולת המנהל וזה מופיע באופן קונקרטי בסעיף של העיצום.

<איתי עצמון: אני חושב שגם במקומות נוספים לאורך הצעת החוק נצטרך לבחון האם ראוי שהמנהל יוכל לאצול סמכויות מסוימות לפי אותה הגדרה, יכול להיות שנשלב אותה בסעיף מהותי, כמו למשל הסמכות לבטל רישיונות – האם ראוי שסמכות כזו מרחיקת לכת, שיש לה השפעה על זכויות יסוד, תואצל.

<איתי עצמון: שאלה נוספת להכרעת הוועדה: האם ראוי שאותו עובד משרד יהיה בעל מומחיות מסוימת, ניסיון מסוים, כדי שניתן יהיה לאצול לו את הסמכות הזאת.

<איתי עצמון: זאת שאלת מדיניות.

אבישי ברוורמן: אם שר אוצר יכול להיות בלי בגרות, אז - - -

<שרית זוכוביצקי-אור: אני רוצה להגיב לשתי ההערות של היועץ המשפטי.

<שרית זוכוביצקי-אור: ראשית, לעניין היקף ההסמכה: צריך לקחת בחשבון שמנהל אגף הרכב לא יכול לבצע בעצמו את כל ההחלטות.

<שרית זוכוביצקי-אור: עובדת האצלת הסמכות נועדה למטרות פרקטיות.

<שרית זוכוביצקי-אור: כמובן שמי שיקבל החלטה מנהלית – גם החלטה של ביטול – יעשה את זה אחרי שימוע וגם, כמו שעושה היום מנהל אגף הרכב, מלווה בייעוץ משפטי - - -

אבישי ברוורמן: נכון שצריך תארים וצריך הכול, אבל אם יש אנשים מבוגרים בלי תואר ושהם יושבים שם במשרד הזה ויש להם ניסיון של שנים במכוניות ובייבוא ויש להם גם יושרה וחוכמה – הם עדיפים בעיני מעשרה פרופסורים שלמדו את הנושא.

<שרית זוכוביצקי-אור: כל התפקידים של אנשי המקצוע באגפים המקצועיים נועדו לטפל בזה.

<איתי עצמון: אצילה משמעותה העברה של סמכות מבלי לגרוע מהסמכות של הגורם שאוצל את הסמכות.

<איתי עצמון: כלומר, המנהל נשאר בעל הסמכות ובעצם נעזר בגורמים נוספים.

<לאה ורון: אולי כדאי להצביע.

אבישי ברוורמן: נצביע עכשיו.

אבישי ברוורמן: מי בעד?

אבישי ברוורמן: בעד ההגדרות – פה אחד

אבישי ברוורמן: פה אחד.

<שרית זוכוביצקי-אור: "מנהל מקצועי של מוסך" – בעל רישיון לניהול מקצועי של מוסף לפי סעיף 108; "מסמך תקינה" – מסמך המעיד על עמידת הרכב או מוצר תעבורה בדרישות מפרט; "מספר קטלוגי" – מספר זיהוי של מוצר תעבורה שקבע יצרנו או יצרן הרכב או בעל רישיון לייבוא מוצר תעבורה;".

<איתי עצמון: מה המספר הקובע אם כל אחד מהגורמים האלה יכול לקבוע מספר קטלוגי?

<איתי עצמון: למשל אם היצרן קבע מספר קטלוגי, אז בעל הרישיון יקבע מספר קטלוגי נוסף?

<שרית זוכוביצקי-אור: זה נועד למטרות תיאור.

<אבנר פלור: יכול להיות שהוא יקבע.

<איתי עצמון: אולי כדאי להוסיף: "לפי העניין" בסוף ההגדרה.

<שרית זוכוביצקי-אור: אין בעיה.

אבישי ברוורמן: תודה לך איתי שאתה שם לב לכל פרט, תודה לך.

<שרית זוכוביצקי-אור: "מעבדה מוסמכת לרכב" – מעבדה לבדיקת רכב או מוצרי תעבורה שאישר המנהל לאחר ששוכנע כי היא עומדת ברמה מקצועית נאותה והודעה על כך פורסמה באתר האינטרנט של המשרד;".

<איתי עצמון: אני מציע במקום "שוכנע" לכתוב "נוכח" – כי "שוכנע" דורש סף שכנוע מאוד גבוה, ושהודעה מעודכנת על רשימת המעבדות שאושרו תתפרסם באתר המשרד, כלומר שזה יהיה כל הזמן Ongoing כדי שכולם יוכלו לראות את רשימת המעבדות המאושרות.

<שרית זוכוביצקי-אור: "מפעל ייצור" – מקום שבו מיוצר רכב או מוצר תעבורה;.

<שרית זוכוביצקי-אור: "

אבישי ברוורמן: נעצור כאן.

אבישי ברוורמן: הערות עד עכשיו – בבקשה, עורך הדין שניידר.

<אהוד שניידר: אני רוצה להעיר לעניין המספר הקטלוגי.

<אהוד שניידר: הוסף להגדרה בנוסח שהועבר אלינו אתמול "או בעל רישיון לייבוא מוצר תעבורה" – זאת אומרת שאותו יבואן יכול לתת מספר קטלוגי למוצר תעבורה שהוא עצמו מביא.

<אהוד שניידר: אני יודע שהדבר הזה קיים גם בחקיקת המשנה הקיימת.

<אהוד שניידר: אני חושב שזו הזדמנות לתקן את הטעות הזאת.

<אהוד שניידר: אני חושב שמספר קטלוגי יכול לתת רק היצרן ולא היבואן ולא מהטעם הכי פשוט שאם יבואן מוצר תעבורה נותן מספר קטלוגי שהוא זהה למספר הקטלוגי שנתן היצרן, עלולה להיווצר הטעיה.

אבישי ברוורמן: תן לנו דוגמה.

<אהוד שניידר: יש מוצר תעבורה מקורי, לצורך העניין: בלמים מקוריים מתוצרת טויוטה.

<אהוד שניידר: היצרן טויוטה נתן לזה מספר קטלוגי.

<אהוד שניידר: יבואן שמביא מוצר תעבורה תחליפי – אם הוא רשאי לתת מספר קטלוגי, הוא לכאורה רשאי לתת אותו מספר קטלוגי שנתן היצרן המקורי וזה עלול ליצור הטעיה: האם זה מוצר תעבורה מקורי או מוצר תעבורה תחליפי?

<אהוד שניידר: הפתרון הוא שרק אותו יצרן, גם אם הוא ייצר מוצר תעבורה תחליפי, הוא זה שרשאי לתת את המספר הקטלוגי ולא היבואן עצמו.

אבישי ברוורמן: מה קורה בגרמניה, בהולנד, בבריטניה, בצרפת?

אבישי ברוורמן: מה קורה בחלק העולם שאנחנו רוצים להיות דומים לו – מערב אירופה?

<אהוד שניידר: אנחנו, אדוני, לא מכירים את האפשרות שדווקא היבואן נותן מספרים קטלוגיים.

אבישי ברוורמן: בדקת את השאלה שלי?

<אהוד שניידר: בדקנו את זה ברמה של האיגוד.

אבישי ברוורמן: אתה לא יודע איך פועלים בארצות אחרות.

אבישי ברוורמן: אבנר, אתה מודע לזה?

<אבנר פלור: כמו שאמר עורך הדין שניידר, ההגדרה הזאת קיימת מבחינת החקיקה היום, זאת אומרת שגם היבואן יכול לתת מספר קטלוגי.

<אבנר פלור: מבדיקה שבצעתי גיליתי שיש לזה זכויות יוצרים – לא כל אחד יכול לקחת ולסמן על החלק.

<אבנר פלור: יחד עם זאת ישנם טיעונים של איגוד לשכות המסחר שרוצים את זה.

<אבנר פלור: אני מציע לשמוע אותם.

<יוסי סקורניק: בפועל היום יבואן החלק החליפי, ברוב המקרים, נותן את המק"ט של היצרן שלו.

<יוסי סקורניק: למה צריכים מק"ט שאנחנו נותנים?

<יוסי סקורניק: אם למשל יש לנו אותו חלק מארבעה יצרנים שונים – אנחנו מביאים אותה דסקית בלם מארבעה יצרנים שונים – כדי למכור אותה לספק, אנחנו נותנים לכל הדסקיות מק"ט אחד שלנו שהוא לא מק"ט מקורי, מפריד את הכול מהמקורי ואין מקום להתבלבל ביניהם וגם זה שומר על הסודות המסחריים שלנו.

אבישי ברוורמן: כדי לא לבלבל את הצרכן אתם עושים טרנספורמציה מסוימת ונותנים את המספר הזה.

אבישי ברוורמן: למה זה מפריע לך, עורך הדין שניידר?

<אהוד שניידר: זה לא מפריע לי ובלבד שיהיה סעיף אופרטיבי שייקבע שהמספר לא יהיה זהה למספר שניתן על-ידי יצרן הרכב.

<יוסי סקורניק: לא יהיה לגמרי, לעולם לא.

אבישי ברוורמן: מצוין, אז זה יירשם.

אבישי ברוורמן: עורכת הדין זוכוביצקי, אם הסיפא שנאמרה על-ידי יוסי מקובלת גם על עורך הדין שניידר ועל יהודה, אז בואו נוסיף את זה ונפתור את הבעיה.

<אבנר פלור: אני מקבל את ההצעה.

<אבנר פלור: המשמעות, בצדק, היא שלא יהיה מצב שיבואן יסמן את המספר הקטלוגי של היצרן.

<שרית זוכוביצקי-אור: אבל אם הוא מסמן אז זה מספר היצרן.

אבישי ברוורמן: רבותי, עורכת הדין זוכוביצקי זקוקה לעזרה של מישהו לניסוח.

<שרית זוכוביצקי-אור: אין בעיה.

<שרית זוכוביצקי-אור: אני אומרת שמספר הזיהוי - - -

אבישי ברוורמן: תוסיפי את הסיפא שאמר מר סקורניק.

<יערה למברגר: ובלבד שלא יעשה שימוש באותו מספר זיהוי - - -

<יוסי סקורניק: ובלבד שלא ייעשה שימוש במק"ט של יבואן הרכב.

אבישי ברוורמן: עורכת הדין זוכוביצקי, תקראי בבקשה.

<שרית זוכוביצקי-אור: "מספר קטלוגי" – מספר זיהוי של מוצר תעבורה שקבע יצרנו או יצרן הרכב או בעל רישיון לייבוא מוצר תעבורה לפי העניין, ובלבד שלא ייעשה שימוש במספר הקטלוגי של היצרן;".

<איתי עצמון: כלומר שהיבואן לא יעשה שימוש.

<שרית זוכוביצקי-אור: "ובלבד שהיבואן לא יעשה".

אבישי ברוורמן: יצרן הרכב – לא יצרן קוקה קולה.

אבישי ברוורמן: רבותי, תודה.

אבישי ברוורמן: יש הערות נוספות לפני הצבעה?

<תהילה ורון: רק יבואן יכול לעשות שימוש?

<תהילה ורון: יש הרי יצרנים שלל חלקי חילוף לא מקוריים, יצרן אחר לא יכול לעשות גם הוא כפל כזה?

<תהילה ורון: לפי התיקון, הכוונה היא שהיבואן לא יוכל לרשום את אותו מספר שרשם היצרן, אבל יכול להיות שזה יצרן של חלפים לא מקוריים.

<אבנר פלור: ההסתייגות הייתה על יצרן הרכב.

<תהילה ורון: יצרן של מוצר התעבורה – אבל זה יכול להיות גם מוצר תעבורה לא מקורי, נכון?

<אבנר פלור: כן.

<אבנר פלור: אבל אסור להם לעשות שימוש מבחינת המספר הזה במספר הקטלוגי של יצרן הרכב.

<יוחאי זילברברג: אני מארגון מנהלי תחבורה, ארגון אמ"ת.

<יוחאי זילברברג: זה ארגון שמאגד את מנהלי התחבורה בציים הגדולים במדינת ישראל.

אבישי ברוורמן: מה זה מנהל תחבורה, קצין בטיחות?

<יוחאי זילברברג: זה לא קצין בטיחות.

אבישי ברוורמן: בזמני, כשהסתפרתי, היה ספר.

אבישי ברוורמן: היום יש מה שנקרא מעצב שיער.

<יוחאי זילברברג: מנהל תחבורה מנהל ציי רכב גדולים.

<יוחאי זילברברג: לא 100 מכוניות אלא 1,000 או 3,000 מכוניות.

<יוחאי זילברברג: השאלה שלי לגבי חלקי חילוף היא: יש חלק שנקרא OEM.

<יוחאי זילברברג: רנו לא מייצרת דסקיות בלם – וליאו או ACDelco מייצרות דסקיות בלם.

<יוחאי זילברברג: יש חלק שהוא מקורי ומותקן בפס הייצור, אבל אותו יצרן, למשל וליאו, מייצר מצמדים או דסקיות בלם.

<יוחאי זילברברג: החלק הזה נקרא OEM והוא חלק של יצרן החלפים המקורי כמו שמורכב.

אבישי ברוורמן: מה ראשי התיבות של OEM?

<אבנר פלור: Original Equipment Manufacturer.

<יוחאי זילברברג: הרי זה אותו חלק כמו החלק המקורי.

<יוחאי זילברברג: איזה מספר קטלוגי יירשם?

<יוחאי זילברברג: אני לא מדבר על חלק תחליפי.

<יוחאי זילברברג: צריך לציין את זה בחוק.

<יוחאי זילברברג: לדעתי צריך להיות שהמספר הקטלוגי של חלק OEM צריך להיות כמו החלק המקורי.

<יוחאי זילברברג: מחירו של חלק OEM הוא בערך מחצית ממחירו של המקורי – זה מוזיל מאוד כבר היום את עלות התחזוקה.

<אבנר פלור: כמו שאיתי אמר בדיון הקודם, אנחנו מדברים על חוק מסגרת.

<אבנר פלור: כל הנושאים שהוא מעלה פה, הסוגים השונים, יהיו בתקנות בכלל.

אבישי ברוורמן: תודה על ההערה.

אבישי ברוורמן: נמשיך הלאה או שנצביע כבר על כל הסעיפים האלה?

<איתי עצמון: להצביע עד הגדרת "מפעל ייצור" ועד בכלל, עם התיקונים שדיברנו עליהם.

אבישי ברוורמן: עורכת הדין זוכוביצקי, הוכנסו התיקונים?

אבישי ברוורמן: מי בעד?

אבישי ברוורמן: בעד ההגדרות – פה אחד

אבישי ברוורמן: אושר פה אחד.

אבישי ברוורמן: תמשיכי.

<שרית זוכוביצקי-אור: אנחנו מבקשים לדלג על הגדרת "מפרט" בגלל הערות שקיבלנו ואנחנו צריכים לדון בהן.

<אבנר פלור: משרד הכלכלה העיר הערות.

אבישי ברוורמן: משרד הכלכלה העיר – אנחנו מדלגים ונחזור לאחר הסיכומים.

<עוזי יצחקי: אני לא מבין את זה – זה עניין ממשלתי.

<עוזי יצחקי: מה זה "הציגו הערות"?

<עוזי יצחקי: זאת הצעת חוק ממשלתית – הם לא יכולים להציג את זה ויש סדר בממשלה וזהו, לכן אין הערות.

אבישי ברוורמן: תראו, אני בסך הכול חבר כנסת ויושב-ראש ועדה, זה שבממשלת ישראל כל שר עובד לחוד – את זה אנחנו יודעים.

אבישי ברוורמן: בעיית המשילות בישראל היא לא 2% או 3% חסימה אלא שכל אחד עובד לבד כי אין בעל בית.

אבישי ברוורמן: אמרתי שרבין היה האחרון ששם את שבס או אלדורוטי על תכנון של פרויקט והנה הדוגמה.

אבישי ברוורמן: קטונתי בין שני ההרים הגדולים כץ ובנט - - -

<עוזי יצחקי: לא, אני פה קובע.

אבישי ברוורמן: אני רואה שיש פה נציגים ממשרד הכלכלה – אני לא רוצה לריב עם בנט, אני לא רוצה שיגידו שרבתי עם ידידי בנט.

<לאה ורון: עוזי, מאחר ודחיתם כבר הגדרה אחת - - -

אבישי ברוורמן: אתם רוצים לדבר קצת?

אבישי ברוורמן: בין הכלכלה והתחבורה?

<איתי עצמון: בכל מקרה אתה לא מאשר את כל סעיפי ההגדרה.

אבישי ברוורמן: עוזי, אתה נרגע קצת?

<איתי עצמון: אם נאשר ותהיה טעות נצטרך בקשה לדיון מחדש.

אבישי ברוורמן: אני מתייחס בכל הכאב שלי על התנהלות ממשלת ישראל בחוש הומור כי חוש הומור זה הדבר הכי טוב לכאב.

אבישי ברוורמן: אז אחרי שהתפרץ, עוזי נרגע וקיבל את המלצתנו:

אבישי ברוורמן: אנחנו נדלג ונחזור לזה.

<שרית זוכוביצקי-אור: "מקצוע בענף הרכב" – אחד מאלה: (1) ניהול מקצועי של מוסך; (2) שמאות רכב; (3) תיווך בייבוא רכב; "משווק רכב" – יבואן רכב מסחרי או בעל רישיון לייצור רכב ושיווקו המוכרים רכב;.

<שרית זוכוביצקי-אור: "

אבישי ברוורמן: את המילה "בישראל" מחקת?

אבישי ברוורמן: זה בגלל שפייגלין היה פה?

<שרית זוכוביצקי-אור: מחקנו כי ממילא כל הפעילות על פי החוק היא פעילות טריטוריאלית ואין צורך לחזור על המילה "ישראל".

אבישי ברוורמן: תודה.

אבישי ברוורמן: נא להמשיך.

<שרית זוכוביצקי-אור: "המשרד" – משרד התחבורה;".

<שרית זוכוביצקי-אור: אני מוחקת את המילים "התשתיות הלאומיות והבטיחות בדרכים".

אבישי ברוורמן: למה, כי התשתיות הלאומיות עבר לסילבן?

אבישי ברוורמן: כל פעם משנים את השמות פה.

<שרית זוכוביצקי-אור: "מתווך בייבוא רכב" – בעל רישיון לתיווך בייבוא רכב לפי סעיף 56;".

<שרית זוכוביצקי-אור: כיוון שהגדרת "נזק גולמי" נמצאת באותו הקשר של הגדרת "שמאי" ו"שמאות", אנחנו רוצים לדון בזה בפרק המהותי.

אבישי ברוורמן: הלאה.

<שרית זוכוביצקי-אור: "סוחר ברכב מיבואן" – בעל רישיון לקניית רכב מיבואן ומכירתו דרך עיסוק לפי סעיף 75; "סוכן מורשה" – אדם הקשור בהסכם בכתב עם יצרן רכב במדינת חוץ לתקופה של תפחת משנתיים - - -

אבישי ברוורמן: מר לוי, תקשיב: "לתקופה שלא תפחת משנתיים".

<לוי רונן: פה מתערבים חוזית.

<שרית זוכוביצקי-אור: "לתקופה שלא תפחת משנתיים שלפיו הוא מורשה למכור רכב מתוצרתו שנתקיימו בו תנאים שקבע השר לעניין היקף פעילותו ביבוא רכב; השר רשאי לקבוע תקופה קצרה מהתקופה כאמור;".

<איתי עצמון: באישור ועדת הכלכלה, אני מציע.

<איתי עצמון: שיהיה כתוב: "השר רשאי לקבוע באישור הוועדה תקופה קצרה מהתקופה כאמור".

אבישי ברוורמן: בסדר גמור – באישור ועדת הכלכלה.

אבישי ברוורמן: לעורך הדין שניידר יש הערה בנושא, בבקשה.

<אהוד שניידר: סוכן מורשה זה אותו גוף שהיבואן העקיף התקשר אתו כדי לרכוש ולייבא כלי רכב לישראל.

<אהוד שניידר: המטרה הייתה שכמו שמצפים מהיצרן שיעמוד מאחורי כלי הרכב שהוא מוכר לישראל – גם הסוכן המורשה, במידה פחותה, יהיה גוף שיעמוד מאחורי כלי הרכב שהוא מוכר ליבואן העקיף ויהיה גוף אמין.

<אהוד שניידר: הסוכן המורשה קונה ישירות מיצרן הרכב – בתחילה היה כתוב שהקשר שלו עם יצרן הרכב, כדי להוכיח את אמינותו וקיומו מספיק זמן בשוק, היה שלוש שנים.

<אהוד שניידר: עכשיו קיצרו את זה לשנתיים, ולא רק שקיצרו את זה לשנתיים אלא אומרים שהשר יהיה רשאי להפחית.

<אהוד שניידר: השר צריך להאריך – לא להפחית.

אבישי ברוורמן: יש לך פה את אישור ועדת הכלכלה.

<אהוד שניידר: בסדר, אבל זה צריך להיות להאריך – לא להפחית, מפני שיגידו: אנחנו מוותרים עכשיו על זה שאותו גוף שהיבואן העקיף רוכש ממנו כלי רכב יהיה גוף קיים ויש לו נוכחות - - -

אבישי ברוורמן: מה היית כותב כאן?

<אהוד שניידר: ראשית, שהתקופה צריכה להיות יותר ארוכה ולא יותר קצרה, כמו למשל שלוש שנים.

<אהוד שניידר: שנית, שהשר רשאי להאריך ולא לקצר.

<אהוד שניידר: למה לקצר?

אבישי ברוורמן: זאת אומרת אתה בעד כיוון אחד של מיטת סדום.

<אהוד שניידר: הערה נוספת בעניין מסמכי התקינה: לכאורה, היבואן העקיף יכול להיות במצב שהוא מביא 1,000 או 2,000 או 3,000 כלי רכב בשנה כמו יבואנים רגילים שמביאים כלי רכב.

<אהוד שניידר: להיכן נעלמה פה אותה דרישה של מסמכי התקינה שחלה על יצרן ועל יבואן ישיר?

<אהוד שניידר: למה פה זה לא רלוונטי יותר?

אבישי ברוורמן: זאת הערה מעניינת, תכף אבנר יתייחס אליה.

אבישי ברוורמן: עורכת הדין אינגריד הר אבן שמייצגת את איגוד המוסעים, בבקשה.

<אינגריד הר אבן: הגדרה של "סוחר ברכב מיבואן" שבשפת העם קוראים לזה סוכן, סוכנויות למכירת רכב, למה הוא צריך רישיון ולא די בהסכם עם היבואן?

אבישי ברוורמן: מה את רוצה שיהיה כתוב שם?

<אינגריד הר אבן: מי שהתקשר בהסכם עם יבואן – למה צריך רישיון לזה?

<אינגריד הר אבן: אין לכם פה עיסוק מוגבל.

אבישי ברוורמן: עורכת הדין זוכוביצקי, אבנר – מקובל עליכם התיקון שלה?

<שרית זוכוביצקי-אור: זה שם של מקצוע שאנחנו מסדירים אותו: "סוכן ברכב מיבואן".

<אינגריד הר אבן: זה לא מקצוע – זה חוזה עם יבואן.

<שרית זוכוביצקי-אור: אנחנו מסדירים פה שירות חדש.

אבישי ברוורמן: עורך הדין עצמון ינסח את כוונת שאלתי בצורה יותר משפטית ונוקבת.

אבישי ברוורמן: בבקשה.

<איתי עצמון: אני חושב אדוני שהשאלה שהתכוונה עורכת הדין לשאול היא מה בעצם הרציונל העומד מאחורי רישוי התחום הזה.

<איתי עצמון: צריך להסביר את זה.

<שרית זוכוביצקי-אור: נקרא את סעיף 75.

אבישי ברוורמן: אני רוצה תוכן.

<לאה ורון: גם סעיף 75 לא מסביר.

אבישי ברוורמן: מה הסיבה?

אבישי ברוורמן: עורכת הדין הר אבן שאלה שאלה יפה והציעה תיקון יפה.

אבישי ברוורמן: מה הבעיה מבחינת התוכן?

<שרית זוכוביצקי-אור: המצב המשפטי שמוסדר בתקנות התעבורה הוא שסוחרי רכב מקבלים רישיון באופן וולונטרי.

<שרית זוכוביצקי-אור: למעשה, אנחנו מטפלים פה בסחר ברכב.

<שרית זוכוביצקי-אור: המשמעות היא שאדם שסוחר ברכב - -

<אינגריד הר אבן: זה מיבואן, זה משהו אחר.

אבישי ברוורמן: תעני לשאלה.

<שרית זוכוביצקי-אור: סחר בכלי רכב הוא עיסוק שמוסדר בתקנות התעבורה באופן וולונטרי.

<שרית זוכוביצקי-אור: נוצרה קבוצה ייחודית של סוחרים: הסוחרים שקונים מהיבואנים.

<שרית זוכוביצקי-אור: הם קונים כלי רכב חדשים, למרות שהם נרשמים ולכן הם לא חדשים במובן - - -

אבישי ברוורמן: אל תבלבלי אותנו.

<שרית זוכוביצקי-אור: טוב, אני גם לא רוצה להטעות.

אבישי ברוורמן: אתם רוצים לעצור ולענות בדיוק?

<שרית זוכוביצקי-אור: יש דברי הסבר.

אבישי ברוורמן: השאלה פשוטה: מה הרציונל?

<שרית זוכוביצקי-אור: את הקבוצה הזאת של הסוחרים שמוכרים רכב שהוא למעשה חדש – כמו יבואן, אנחנו רוצים להבטיח שמי שעוסק בתחום יש לו את האיתנות הפיננסית - -

אבישי ברוורמן: אז לנוחי דנקנר אסור לייבא מכוניות?

<שרית זוכוביצקי-אור: - - ושייתן לקונים שלו הבטחה צרכנית כמו שנותן היבואן.

<שרית זוכוביצקי-אור: כדי לעשות את זה היינו צריכים לרשיין אותה קבוצה ולהטיל עליה חובות – גם לקבוע שיש להם איתנות פיננסית משום שהם מוכרים רכב חדש וגם להבטיח את - - -

אבישי ברוורמן: עורכת הדין הר אבן, התשובה הזאת מספקת אותך?

<אינגריד הר אבן: אני לא מבינה מה ההבדל בין זה לבין סוכנות של יבואן – סוכנות של יבואן לא צריכה רישיון?

<אינגריד הר אבן: שוב מגבילים ומקשים על התחרות – הוא לא צריך רישיון וסוחר צריך רישיון?

<שרית זוכוביצקי-אור: סוכן לא מקבל רישיון – הוא פועל מטעמו של אדם בעל רישיון.

<אינגריד הר אבן: זה דבר אחר לגמרי.

<אינגריד הר אבן: אנחנו חושבים שיש פה הגבלה מיותרת על התחרות.

<אינגריד הר אבן: אנחנו יודעים שמשרד התחבורה עשה תיקוני חקיקה בשנים האחרונות כדי לאפשר מכירת רכב חדש מחברות ליסינג ודווקא הגביר את התחרות, אז פתאום אתם באים לצמצם את התחרות.

<אינגריד הר אבן: זה פשוט דבר והיפוכו.

אבישי ברוורמן: עורך הדין פרידמן, תציל אותי – מה אתה אומר?

<זאב שמואל פרידמן: הדרך היחידה שבה ניתן להטיל חובות על מי שעומד בחזית לפני הצרכן היא הטלת רישוי.

<זאב שמואל פרידמן: ברגע שיש רישוי ואפשר לאכוף את זה עליו – אפשר לגרום לכך שיינקטו נגדו סנקציות ביד סבירה, בלי להסתבך עם כל מיני אמצעים שיצטרכו מנגנונים כבדים.

<זאב שמואל פרידמן: לכן הרישוי הוא רק לטובתו של הצרכן.

<אינגריד הר אבן: אבל סוחרי רכב ממגרשים, שהם גורם הבעיה מספר אחת מול הצרכנים, אותם לא – איך את קוראת לזה?

<אינגריד הר אבן: – מרשיינים.

<אינגריד הר אבן: זאת ההפקרות הכי גדולה בשוק כי לרכב חדש יש אחריות יצרן.

אבישי ברוורמן: הערה נהדרת.

אבישי ברוורמן: בואו נעשה שני דברים: לגבי מה שכתוב כאן, אני חושב שזה בסדר, אבל האם בכלל בחוק הזה מתייחסים גם לסוחרים ברכב ממגרשים?

<שרית זוכוביצקי-אור: לא.

אבישי ברוורמן: אולי בהזדמנות זו שעושים קצת סדר – נעשה קצת סדר: תתאמצו ותוסיפו איזה סעיף באיזה מקום.

<שרית זוכוביצקי-אור: זאת שאלה - - -

אבישי ברוורמן: לא, לא.

אבישי ברוורמן: אני יושב פה פעם אחת בשביל לגמור את החוק הזה כי אחרת, אמרתי, כץ יפטר את עוזי יצחקי.

אבישי ברוורמן: אני רוצה לגמור את זה כמה זמן שייקח ושזה יהיה חוק טוב.

אבישי ברוורמן: אני מבקש, מר יצחקי, קח את ההערה המצוינת של עורכת הדין הר אבן ותוסיף אותה לחוק.

אבישי ברוורמן: מתי תביאי לי הצעת נוסח, עורכת הדין זוכוביצקי?

אבישי ברוורמן: לישיבה הבאה?

<שרית זוכוביצקי-אור: צריך להבין במה דברים אמורים: כשאנחנו מחייבים בעל רישיון - - -

<לוי רונן: אני סוחר ומתקן בשטחים – אני לא צריך רישיון.

אבישי ברוורמן: מר לוי, אמרת לי שאתה כאילו מוסך – תאמין לי, אתה מתנהג כבר כמעט כמו חבר כנסת.

<שרית זוכוביצקי-אור: אנחנו מגבילים חופש עיסוק רק במקרה שבו אנחנו חושבים שצריך, ראשית, להסדיר את העוסקים, ושנית, להטיל עליהם מגבלות כלשהן ולהתערב בשוק.

<שרית זוכוביצקי-אור: היום אנחנו מסדירים קבוצה מאוד קטנה במסגרת החוק הזה - - -

אבישי ברוורמן: עורכת הדין זוכוביצקי, את מבלבלת אותי ברוב דיבורים.

אבישי ברוורמן: נאמרה פה הערה הגיונית, אני לא משפטן: הסוחרים במגרשים זאת בעיה.

אבישי ברוורמן: את עושה חוק אחד, אבנר יושב פה ועוזי יצחקי, עבדתם שנים על חוק רכב – תשבו עוד שבוע-שבועיים ותכניסו את זה, זה כל מה שביקשתי.

<שרית זוכוביצקי-אור: אני יכולה לבדוק אם ראוי להכניס את זה.

אבישי ברוורמן: תחזרו אלי ותסבירו לי למה זה לא ראוי.

<לאה ורון: זו הבקשה של הוועדה.

<שרית זוכוביצקי-אור: אנחנו מקבלים.

אבישי ברוורמן: אני רואה שדווקא המנכ"ל מאוד מרוצה מהגישה הזו.

אבישי ברוורמן: עורך דין ניל סמולט, מייצג את אילון מוטורס, בבקשה.

<ניל סמולט: אני מדבר על ההגדרה של "סוכן מורשה" – אני חושב שהבעיה עם הסעיף הזה במקום אחר מזה שציין עורך הדין שניידר.

<ניל סמולט: הסעיף הזה מהווה תנאי סף למה שקוראים היום "יבואן מקביל" ומה שייקרא בעתיד "יבואן עקיף".

<ניל סמולט: המציאות מלמדת שתנאי הסף הזה נכון להיום הוא לא תנאי סף כמו שהוא חסם.

<ניל סמולט: הוא מהווה חסם במובן שההגדרה פה היא מאוד צרה – היא בעצם מגבילה את היבואן העקיף לנסות להתקשר עם קבוצה מאוד מצומצמת של אנשים שלרובם אין שום עניין להתקשר אתו.

<ניל סמולט: לעומת זאת, אנחנו גם לא רוצים להגיע למצב שהגוף שמתקשרים אתו שאמור להיות לא רק אמין אלא הוא אמור לספק כלי רכב – זאת כל מטרת הסעיף – אני חושב שאפשר לפתוח גם למעגלים נוספים.

<ניל סמולט: יש גם גורמים שמורשים על ידי יצרנים למכור את כלי הרכב שלהם ואין להם חוזים בכתב.

<ניל סמולט: הם מורשים ברמה הזאת שהם מחוברים למחשבים של היצרן ואין להם חוזה ישירות עם היצרן.

<ניל סמולט: לפעמים יש להם חוזה ישירות עם היבואן של היצרן אבל לא עם היצרן, ולכן על פי הגדרת הסעיף הזה נופלים.

אבישי ברוורמן: מה אתה מציע כדי להגביר את התחרות ולא להוריד את האכיפה?

<ניל סמולט: אני מציע להוסיף להגדרה הזאת גם אדם שמורשה על ידי היצרן למכור את כלי הרכב שלו ושעמד בכל תנאי הסף.

אבישי ברוורמן: כמו שאבנר יכול לאצול מסמכויותיו למישהו אחר – אתה טוען שגם בעניין הסוכן המורשה כאן יש האצלה מסוימת, נכון?

<ניל סמולט: נכון, נכון.

אבישי ברוורמן: אבנר, מה אתה אומר על זה?

אבישי ברוורמן: מה שנכון לך נכון גם לסוכן מורשה?

<אבנר פלור: לגבי הסעיף הזה, היות ובאמת כמו שאמרנו שאנחנו מחפשים עד כמה שאפשר להקל מבחינת החסמים – הוא העלה פה הערה שאני מבקש לבדוק אותה ביסודיות ואתן לכם תשובה בישיבה הבאה.

<אבנר פלור: אני לא משהוא כלאחר יד.

אבישי ברוורמן: אני מאוד מעריך את זה.

<יורם בונן: אני מבקש, אדוני, להסב את תשומת הלב למשהו שחוזר על עצמו בהצעת החוק: סטנדרט כפול.

<יורם בונן: אם מגיע רכב באמצעות היבואן הרשמי אז הכול צריך להיות כדת וכדין, אפילו שחס וחלילה מסמכי התקינה לא יהיו רשומים של שם יצרן אחר למרות שהוא מורשה, אבל אם מגיע רכב במסלול מקביל – פה הצרכן כבר לא כל כך חשוב.

<יורם בונן: אני אומר שזה חוזר על עצמו בהקשרים נוספים.

<יורם בונן: זה נועד כדי לדעת שהרכב שמגיע לכאן יש לו אבא ואימא.

<יורם בונן: מבקשים כאן לא לקיים את החובה הבסיסית הזאת.

<יורם בונן: לכן פתאום זה לא כל כך חשוב שהצרכן יידע ממי נקנה הרכב, מה ההיסטוריה שלו.

<יורם בונן: זה כבר לא משנה כי זה לא היבואן הרשמי ואין צורך להגן על הצרכן.

אבישי ברוורמן: עורך הדין עצמון, אתה מבין את הנקודה הזאת?

אבישי ברוורמן: מישהו רוצה לפרש לי את זה כדי שאני אבין?

אבישי ברוורמן: אבנר, אתה הבנת את ההערה?

<יורם בונן: אני אסביר, אדוני.

אבישי ברוורמן: תן לי דוגמה: קם אדם שהוא סוכן מורשה כזה ותראה לי איך בהגדרת החוק הזה אתה דורש ממישהו דבר כזה ומאחרים אתה לא דורש ואתה יותר שם הפקרות.

<יורם בונן: בהגדרה הקיימת של סוכן מורשה יש חובה שהגורם שממנו נקנה הרכב בחוץ לארץ יהיה גורם שקשור בהסכם בכתב עם היצרן.

<יורם בונן: זה אומר שמשרד התחבורה יודע שהרכב הזה נרכש מאותו סוכן מורשה, זה רכב שיש לו קשר ברור ומזוהה ליצרן.

<יורם בונן: השרשרת מהיצרן לסוכן המורשה ברורה.

<יורם בונן: ברגע שמציעים להוריד את זה, זה אומר שאפשר ללכת לחוץ לארץ ולקנות מכל גורם בלי שאף יידע מאיפה בא הרכב הזה ואיך הוא - - -

אבישי ברוורמן: הטענה ברורה.

אבישי ברוורמן: האם היא נכונה או לא נכונה, אבנר?

<אבנר פלור: עורך הדין ניל לא הציע ללכת לכל גורם.

<אבנר פלור: הוא הציע ללכת למורשה של היצרן.

<אבנר פלור: זאת אומרת לגורם נוסף, לא רק זה שקשור בהסכם בכתב אלא ללכת לגורם מורשה.

<אבנר פלור: היות ואני לא בשל לקבלת החלטה בעניין, ביקשתי לדחות את זה לדיון הבא.

אבישי ברוורמן: מילה אחרונה כמובן למוסכניק רונן לוי ואחרי זה יהיה יותר שמח מאשר פה.

<אבנר פלור: הדאגה לצרכן, האחריות והבטיחות, מוטלות על משרד התחבורה ואנחנו הטמענו את זה במסגרת החקיקה.

<אבנר פלור: בסעיפים המהותיים אנחנו נראה את ההתייחסויות לצרכן גם מההיבט הבטיחותי.

<לאה ורון: השאלה רק אם נדרשת תוספת הגדרה.

<אבנר פלור: את זה אני אביא בדיון הבא.

אבישי ברוורמן: אני מאוד מעריך אתה זה.

אבישי ברוורמן: האם צריך להצביע?

<איתי עצמון: אפשר להצביע מהגדרת "מקצוע בענף הרכב" ועד "סוחר ברכב יבואן", לא כולל הגדרת "נזק גולמי".

אבישי ברוורמן: לא כולל את בקשתנו שאני חוזר עליה בפעם השלישית – נושא המגרשים.

אבישי ברוורמן: תודה לעורכת הדין הר אבן.

אבישי ברוורמן: רבותי, אני מצביע – מי בעד?

אבישי ברוורמן: בעד ההגדרות – פה אחד

אבישי ברוורמן: בעד פה אחד.

אבישי ברוורמן: אני מודה לכם, היה דיון מעניין ופורה.

אבישי ברוורמן: להתראות בישיבה הבאה.

אבישי ברוורמן: הישיבה הזאת נעולה.